text: 16 Ntangu yai, sambu na kukongula mbongo sambu na basantu,+ beno lenda landa mambu yina mono songaka mabundu ya Galatia.2 Na kilumbu ya ntete ya konso mposo, konso muntu na kati na beno fwete tula ndambu ya mbongo na lweka na kutadila bima na yandi, ebuna beno ta kongula ve mbongo ntangu mono ta kwisa.3 Kansi ntangu mono ta kwisa, bantu yina beno ta ndima na mikanda na beno,+ mono ta tinda bo na Yeruzalemi sambu bo nata dikabu na beno ya ntima ya mbote.4 Ata mpidina, kana yo monana mbote nde mono kwenda mpi kuna, bo ta kwenda kuna ti mono.5 Kansi, mono ta kwisa na beno ntangu mono ta luta na Masedonia, sambu mono ta luta na Masedonia;+6 mbala ya nkaka mono ta vanda ntangu fioti ti beno to mono ta lutisa nsungi ya madidi ti beno, sambu beno kwenda kufidisa mono na nzila konso kisika yina mono ta kwenda.7 Sambu mono ke zola ve kumona beno kaka ntangu mono ke luta, sambu mono ke tula ntima nde mono ta lutisa mwa ntangu ti beno,+ kana Yehowa* kupesa nzila.8 Kansi mono ke bikala na Efezo+ tii na Nkinsi ya Pantekoti,9 sambu bo me kangudila mono kielo mosi ya nene ya ke nata na kisalu,+ kansi bambeni kele mingi.10 Yo yina kana Timoteo+ kukwisa, beno sala na mpila nde ata kima mosi ve kupesa yandi boma ntangu yandi ta vanda na kati na beno, sambu yandi ke sala kisalu ya Yehowa,*+ bonso mono.11 Yo yina, muntu mosi ve kuvweza yandi. Beno kwenda kufidisa yandi na nzila sambu yandi kwenda na ngemba, sambu yandi kwisa na mono, sambu mono ke kinga yandi ti bampangi.12 Sambu na mpangi na beto Apolo,+ mono bondilaka yandi mingi sambu yandi kwisa kutala beno ti bampangi. Yandi kele ve ti dibanza ya kukwisa ntangu yai, kansi yandi ta kwisa kana yandi mona mpila.13 Beno bikala ya kusikama,+ beno telama ngolo na lukwikilu,+ beno vanda kikesa,+ beno kuma ngolo.+14 Beno sala mambu yonso na zola.+15 Ntangu yai mono ke siamisa beno, bampangi: Beno me zaba nde bantu ya nzo ya Stefanasi kele bambuma ya ntete ya Akaya mpi nde bo kudipesaka na kusadila basantu.16 Bika nde, beno mpi, beno landa kulemfukila bantu ya mutindu yina mpi bantu yonso yina ke salaka kumosi mpi ke salaka ngolo.+17 Kansi, mono kele na kiese sambu Stefanasi,+ Fortunatusi, mpi Akaikusi kele awa, sambu bo me yinga beno sambu beno kele ve awa.18 Sambu bo me pesa mpeve na mono mpi ya beno kikesa. Yo yina, beno zitisa bantu ya mutindu yai.19 Mabundu ya Azia me tindila beno mbote. Akilasi ti Prisila mpi dibundu yina kele na nzo na bo+ me pesa beno mbote na kiese yonso na Mfumu.20 Bampangi yonso me pesa beno mbote. Beno pesana mbote ti beze ya santu.21 Yai mbote na mono Polo; mono me sonika yo na diboko na mono mosi.22 Kana muntu ke zolaka ve Mfumu, bika bo singa yandi. O Mfumu na beto, kwisa!23 Ntima ya mbote ya nene ya Mfumu Yezu kuvanda ti beno.24 Zola na mono kuvanda ti beno yonso na bumosi ti Kristu Yezu.


c: text/html

text:
1/ BUTEMBO: Ntuadisi ya kizunga nord kivu leiutenhant general constant Ndima kumaka mazono na nima ya midi na mbanza Butembo sambu na kuzonza na ba ntuena na mutindu ti ndembama vutuka kuna;
2/ KINSHASA : Mfumu ya insi Felix Tshisekedi 6ta yamba na sabala beto kele ba mfumu ya ba insi mpe ya ba luyalu kele na kati ya kivuka SADC , lukutakanu na bau ta vuanda awa na mbanza kimfumu kinshasa;
3/ MBANDAKA : Bima mingi ya mfunu mpe ina nkangu ke sadilaka me mata ntalu mingi na Libenge centre ya kele na kizunga Sud Ubangi./sites/default/files/2022-08/16082022-p-a-d-k-journalkikongomatin-00.mp3

robotstxt: allowed

filter: keep


text:
Augusti 7-13
EZEKIELE 28-31
Nkunga 85 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Yehowa Futaka Dikanda Mosi ya Mimpani”: (Min. 10)
Eze 29:18—Ntotila Nebukadenezare bakaka ve lufutu na bitumba ya ngolo yina yandi nwanaka sambu na kubotula Tire (it-2-F 1125 § 3)
Eze 29:19—Na kisika ya Tire Nzambi pesaka Nebukadenezare Ezipte bonso lufutu (it-1-F 713 § 8)
Eze 29:20—Yehowa sakumunaka bantu ya Babilone sambu bo sadilaka yandi (g86-F 11/8 27 § 4-5)
-
Timuna Sambu na Kusosa Bimvwama ya Kimpeve: (Min. 8)
Eze 28:12-19—Inki mutindu mambu yina bamfumu ya Tire salaka vandaka bonso mambu yina Satana salaka? (it-2-F 550 § 3-4)
Eze 30:13, 14—Mbikudulu yai lunganaka nki mutindu? (w03-F 7/1 32 § 1-3)
Lutangu ya Biblia ya mposo yai me longa nge nki sambu na Yehowa?
Inki bimvwama ya nkaka ya kimpeve nge me zwa na lutangu ya Biblia ya mposo yai?
-
Lutangu ya Biblia: (Min. 4 to na nsi) Eze 29:1-12
KUDIPESA NA KISALU YA BILANGA
Yidika Bangogo ya Kukotila na Masolo ya Ngonda Yai: (Min. 15) Disolo ti bawi ya me katuka na “Bambandu ya Bangogo ya Kukotila na Masolo.” Songa video mosi-mosi ya mbandu ya bangogo ya kukotila na masolo. Na nima ya kutala konso video, beno tubila bangindu na yo ya mfunu. Siamisa bansamuni na kutubila mpi mambu ya bo ke kutana ti yo bilumbu yai ntangu bo ke kabula mikanda mpi na kusadila mbote video Keti Nge Ta Sepela Kuzaba Nsangu ya Mbote? ntangu bo ke kabula kamukanda Nsangu ya Mbote.
ZINGA MUTINDU BAKRISTU FWETE ZINGA
Bampusa ya Dibundu: (Min. 5) Kana mpila kele, beno tubila “Mukanda ya Nto-Kimvuka” ya kele na Annuaire. (yb17-F 35-36 mpi lupangu ya lutiti 35)
“Vanda ti Bikalulu Yina Ke pesaka Nzambi Kiese—Kudikulumusa”: (Min. 10) Disolo ti Bawi. Songa video Buya Mambu Yina Ke Lembisaka Kwikama—Lulendo.
Kulonguka ya Biblia ya Dibundu: (Min. 30) kr “Kitini 5—Malongi ya Kimfumu—Kulonga Bansadi ya Ntotila,” kapu 16 § 1-5, balupangu “Lusambu ya Dibuta” mpi “Balukutakanu Yina Ke Siamisaka Bumosi ya Bansadi ya Nzambi”
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 20 mpi Kisambu


text:
MWBR20 06 Bareferanse ya Mukanda ya Lukutakanu Luzingu mpi Kisalu
YUNI 1-7
BIMVWAMA YA NDINGA YA NZAMBI | KUYANTIKA 44-45
“Yozefi Me Lolula Bampangi na Yandi”
w15 1/5 14-15
“Mono Kele Nzambi Ve”
Na nima, Yozefi kangaka bo na mutambu. Yandi tindaka nsadi na yandi na kulanda bampangi na yandi. Nsadi yango kangaka bo mpi fundaka bo nde bo yibaka dikopa ya Yozefi. Ntangu nsadi yai monaka dikopa yango na saki ya Benyamini, yandi vutulaka bo na Yozefi. Yozefi zwaka diaka dibaku ya kuzaba mbote-mbote kimuntu ya kieleka ya bampangi na yandi. Yuda vandaka kutuba na kisika na bo yonso. Yandi bondilaka Yozefi na kuwila bo mawa. Yandi tubaka nkutu nde bo yonso 11 kukuma bampika na Ezipte. Yozefi zabisaka bo nde Benyamini mpamba muntu fwete bikala na Ezipte bonso mpika, kansi bampangi na yandi ya nkaka lenda vutuka na nsi na bo.—Kuyantika 44:2-17.
Yuda zabisaka Yozefi na mawa yonso nde: “Yandi me bikalaka yandi mosi na divumu ya mama na yandi; tata ke zolaka yandi mingi.” Ziku, bangogo yai simbaka ntima ya Yozefi sambu yandi vandaka mwana ya ntete yina Yakobi butaka ti nkento na yandi Rashele. Rashele fwaka ntangu yandi vandaka kubuta Benyamini. Bonso tata na yandi, Yozefi vandaka kuyibuka mpi Rashele. Ziku, Yozefi zolaka Benyamini mingi sambu bo butukaka divumu mosi.—Kuyantika 35:18-20; 44:20.
Yuda bondilaka Yozefi na kukumisa ve Benyamini mpika. Nkutu yandi zolaka kukuma mpika na kisika ya Benyamini. Yo yina, yandi bondilaka diaka Yozefi nde: “Nki mutindu mono lenda vutuka na tata na mono maboko-mpamba, mwana yai kele ve? Mono ta kanga ntima ve na kumona bampasi ya tata na mono!” (Kuyantika 44:18-34) Yo monanaka kibeni nde Yuda sobaka bikalulu na yandi. Yandi balulaka ntima, monisaka mawa ya ngolo mpi mpeve ya kuditambika.
Yozefi kukaka ve kukanga ntima. Yo lombaka nde yandi basisa mawi ya ngolo yina yandi vandaka ti yo. Yandi lombaka bansadi na yandi yonso na kubasika. Na nima, yandi yantikaka kudila na ndinga ya ngolo mpi makelele ya kudila na yandi wakanaka tii na nzo ya Farao. Nsuka-nsuka, yandi zabisaka bo nde: ‘Mono kele mpangi na beno Yozefi.’ Yandi yambaka bampangi na yandi mpi lolulaka bo sambu na mambu yonso ya bo salaka yandi. (Kuyantika 45:1-15) Yandi monisaka kikalulu ya Yehowa, Nzambi yina ke lolulaka bantu na ntima ya mvimba. (Nkunga 86:5) Keti beto ke lolulaka mpi bantu mutindu mosi?
Timuna Sambu na Kusosa Bimvwama ya Kimpeve
it-1-F 606
Kupasula bilele
Kupasula bilele vandaka kidimbu yina bayuda mpi bantu ya Azia vandaka kusala sambu na kumonisa mawa na bo, bo vandaka kusala mutindu yina kaka kana bo me wa nde muntu mosi ya bo vandaka kuzola me fwa. Mbala mingi bo vandaka kupasula lele kaka na ntulu sambu na kumonisa ntulu na nganda, kansi ve kupasula lele yonso sambu na kubikala kinkonga.
Muntu ya ntete yina pasulaka lele ya Biblia ke tubilaka kele Rubeni, mwana ya ntete ya Yakobi. Ntangu yandi vutukaka mpi monaka ve Yozefi na dibulu ya masa, yandi pasulaka lele na yandi na ntulu mpi tubaka nde: “Mwana me vila! Ebuna mono—mono ta sala inki?” Mutindu Rubeni vandaka mwana ya ntete, yandi muntu vandaka ti nswa ya kutanina leke na yandi. Ntangu bo songaka tata na bo Yakobi nde mwana na yandi me fwa, yandi pasulaka mvwela na yandi mpi lwataka saki ntangu yandi vandaka kudila (Kuy 37:29, 30, 34) mpi ntangu bampangi ya Yozefi vandaka na Ezipte, bo pasulaka bilele na bo sambu na kumonisa mawa ntangu bo kangaka Benyamini muyibi.—Kuy 44:13.
w04 1/9 11 § 15
Bo Ke mengaka Bo Kukonda Kikuma
15 Inki lenda sadisa beto na kuwila ve bantu yina ke mengaka beto kukonda kikuma makasi? Yibuka nde bambeni na beto ya ntete-ntete kele Satana ti bademo. (Efezo 6:12) Ata bantu ya nkaka ke niokulaka beto na luzolo yonso, bantu mingi yina ke nwanisaka bantu ya Nzambi ke salaka yo sambu bo ke bakisaka ve mambu to sambu bantu ya nkaka ke pusaka bo. (Daniele 6:4-16; 1 Timoteo 1:12, 13) Luzolo ya Yehowa kele nde “bantu ya mitindu yonso” kuzwa dibaku ya “kuguluka mpi kubaka nzayilu ya sikisiki ya kieleka.” (1 Timoteo 2:4, NW) Ya kieleka, bantu ya nkaka yina vandaka kunwanisa beto me kumaka bampangi na beto Bakristu sambu bo monaka bikalulu na beto ya mbote. (1 Piere 2:12) Diaka, beto lenda baka dilongi na mbandu ya Yozefi, mwana ya Yakobi. Ata Yozefi niokwamaka mingi kibeni sambu na bampangi na yandi ya kitata, yandi wilaka bo ve makasi. Sambu na inki? Sambu yandi bakisaka nde Yehowa muntu vandaka kutwadisa mambu, mpi kuyidika yo sambu na kulungisa lukanu na Yandi. (Kuyantika 45:4-8) Mutindu mosi, Yehowa lenda sala na mpila nde konso mpasi ya kukonda kikuma yina beto lenda kutana na yo kukumisa zina na yandi.—1 Piere 4:16.
Lutangu ya Biblia
YUNI 8-14
BIMVWAMA YA NDINGA YA NZAMBI | KUYANTIKA 46-47
“Lusadisu na Ntangu ya Nzala”
w87-F 1/5 15 § 2
Bo Taninaka Luzingu na Bo na Ntangu ya Nzala
2 Bamvula nsambwadi ya madia sukaka, mpi nzala kotaka mutindu Yehowa tubaka yo na ntwala; nzala yango kotaka kaka ve na Ezipte kansi yo kotaka mpi “na ntoto ya mvimba.” Ntangu bantu yina vandaka na nzala na Ezipte yantikaka kudidila Farao sambu yandi pesa bo mampa, Farao songaka bo nde: “Beno kwenda na Yozefi, mpi beno sala mambu yonso yina yandi ke songa beno.” Yozefi vandaka kutekila bantu ya Ezipte bambuma tii ntangu mbongo na bo manaka. Na nima, Yozefi kumaka kubaka bitwisi na bo na kisika ya mbongo. Nsuka-nsuka, bantu kwendaka na Yozefi mpi songaka yandi nde: “Sumba beto mpi ntoto na beto sambu na madia, ebuna beto ti ntoto na beto, beto ta kuma bampika ya Farao.” Yo yina, Yozefi sumbilaka Farao bansi yonso ya bantu ya Ezipte.—Kuyantika 41:53-57; 47:13-20.
Kimfumu Ke Lungisa Luzolo ya Nzambi na Ntoto
11 Bima mingi. Bantu ya nsi-ntoto ke fwa na nzala ya kimpeve. Biblia ke kebisa nde: “Bilumbu kele ya mono ta tinda nzala na ntoto yai. Bantu ta vanda na nzala kansi nzala ya mampa ve, ya masa mpi ve; bo ta vanda na nzala ya kuwa nsangu na mono Mfumu Nzambi. Mono Mfumu Nzambi muntu me tuba.” (Amo. 8:11) Keti bantu ya Kimfumu ya Nzambi ke fwa mpi na nzala? Yehowa tubaka na ntwala luswaswanu yina ta vanda na kati ya bantu na yandi ti bambeni na yandi: “Bantu na mono ta dia, bo ta nwa, kansi beno, beno ta vanda na nzala; bo ta mona kiese, kansi beno, beno ta mona nsoni.” (Yez. 65:13) Keti nge ke monaka kulungana ya mambu yai?
12 Beto me fulukaka ti madia yai ya kimpeve bonso nzadi ke fulukaka ti masa: Mikanda na beto ya ke tendulaka Biblia, ba CD ti Bavideo, balukutakanu na beto ya dibundu ti ya nene, mpi malongi yina ke vandaka na site Internet na beto. Bima yai yonso kele madia mingi ya kimpeve yina beto ke bakaka na nsi-ntoto yai ya ke fwa na nzala. (Ezek. 47:1-12; Yoe. 3:18) Keti nge ke vandaka ve na kiese ya kumona mutindu Yehowa ke lungisa lusilu na yandi ya kupesa beto bima mingi? Keti nge ke diaka konso ntangu na mesa ya Yehowa?
Timuna Sambu na Kusosa Bimvwama ya Kimpeve
it-1-F 227 § 16
Bikalulu mpi Bidimbu
Kutula diboko na meso ya muntu ya kufwa. Ntangu Yehowa songaka Yakobi nde, “Yozefi ta tula diboko na yandi na meso na nge” (Kuy 46:4), yo vandaka kutendula nde Yozefi ta kanga Yakobi meso na nima ya lufwa na yandi, diambu yina mwana ya ntete vandaka kusala. Yo ke monana nde Yehowa songaka Yakobi nde Yozefi muntu fwete baka nswa ya mwana ya ntete.—1 Bs 5:2.
noti ya kulongukila ya nwtsty-E ya Bis 7:14
Kimvuka ya bantu 75: Etiene tubilaka ve verse mosi yina kele na masonuku ya Kiebreo ntangu yandi tubaka nde ntalu ya bantu ya dibuta ya Yakobi yina vandaka na Ezipte vandaka 75. Ntalu yina kele ve na bisono ya Tetragrami ya masonuku ya Kiebreo. Kuy 46:26 ke tuba nde: “Bana yonso ya Yakobi yina kotaka na Ezipte ti yandi, katula bankento ya bana na yandi, vandaka 66.” Verse 27 ke yika nde: “Bantu yonso ya nzo ya Yakobi yina kotaka na Ezipte vandaka 70.” Baverse yai me tubila bantu na mitindu zole, bantu ya ntete kele kaka bantu yina butukaka na dikanda ya Yakobi mpi ya zole kele bantu yonso yina kotaka na Ezipte. Kub 1:5 mpi Kul 10:22 ke monisa nde ntalu ya bantu yina butukaka na dikanda ya Yakobi vandaka “70.” Ziku, Etiene tubilaka diaka ntalu ya tatu yina vandaka kutubila dikanda ya Yakobi mpi bantu yonso yina vandaka na kati na yo. Bantu ya nkaka ke tubaka nde bantu yina vandaka na dikanda ya Yakobi vandaka bana mpi bantekolo ya bana ya Yozefi, Manase mpi Efrayimi, yina bo me tubilaka na mbalula ya La Septante na Kuy 46:20. Bankaka ke tubaka nde bantu yina vandaka na dikanda ya Yakobi vandaka mpi ti bankento ya bana ya Yakobi yina Kuy 46:26 ke tubila. Yo yina, ntalu “75” lenda vanda ntalu ya me fwana. Ntalu yai lenda vanda na masonuku ya Kiebreo yina vandaka mingi na mvu-nkama ya ntete ya ntangu na beto. Banda bamvula mingi, bantu ya mayele zabaka nde “75” vandaka ntalu yina Kuy 46:27 mpi Kub 1:5 ke tubilaka na La Septante ya Kigreki. Diaka, na mvu-nkama ya 20, bo monaka diaka bitini ya Barulo zole ya Nzadi ya Kufwa na Kiebreo mpi bo sadilaka ntalu “75” na kati. Ziku ntalu yina Etiene tubaka katukaka na bambalula ya ntama. Yo vanda ntalu “75” kele ya mbote to ve, ntalu yina Etiene tubaka ke monisa kaka mutindu ya kuswaswana ya kutanga ntalu ya bantu ya dikanda ya Yakobi.
Lutangu ya Biblia
YUNI 15-21
BIMVWAMA YA NDINGA YA NZAMBI | KUYANTIKA 48-50
“Bambuta Kele ti Mambu Mingi ya Mbote ya Kulonga Beto”
it-1-F 1228 § 8
Yakobi
Ntangu fioti na ntwala nde Yakobi kufwa, yandi sakumunaka bantekolo na yandi, disongidila bana ya Yozefi mpi na lutwadisu ya Nzambi, yandi tulaka Efrayimi na ntwala ya mbuta na yandi Manase. Na nima, yandi pesaka Yakobi dikabu ya kimvwama mbala zole yina mwana ya ntete vandaka kubaka mpi Yakobi tubaka nde: “mono ke pesa nge kitini mosi ya ntoto kuluta bampangi na nge, ntoto yina mono bakaka na maboko ya bantu ya Amore ti mbele na mono ya bitumba mpi munduki na mono ya tolo-tolo.” (Kuy 48:1-22; 1 Bs 5:1) Sambu Yakobi sumbaka kitini ya ntoto pene-pene na Shekemi na bana ya Amore (Kuy 33:19, 20), yo ke monana nde mambu yina Yakobi silaka Yozefi monisaka nde Yakobi vandaka muntu ya lukwikilu; lukwikilu yina sadisaka yandi na kutubila bitumba yina Kanana ta nwana na nsadisa ya bana na yandi bonso nde mambu yango me salamaka dezia na mbele ya bitumba na yandi mosi mpi na minduki na yandi ya tolo-tolo. Makabu yina Yozefi bakaka mbala zole ntangu yandi nwanaka ti bantu ya Kanana ke monisa makabu zole yina bo pesaka na dikanda ya Efrayimi mpi ya Manase.
it-1-F 623 § 1
Bilumbu ya Nsuka
Mbikudulu ya Yakobi na Zulu ya Mbeto na Yandi ya Lufwa. Ntangu Yakobi songaka bana na yandi nde: “Beno vukana sambu mono songa beno mambu yina ta kumina beno na kitini ya nsuka ya bilumbu” to “na bilumbu ke kwisa” (AT), Yakobi vandaka kutubila bilumbu ke kwisa ntangu mambu yina yandi tubaka na ntwala ta yantika kulungana. (Kuy 49:1) Bamvula kuluta zole na ntwala, Yehowa zabisaka nkaka ya Yakobi Abrami (Abrahami) nde, bana na yandi ta mona mpasi bamvula 400. (Kuy 15:13) Diaka, bilumbu ke kwisa yina Yakobi vandaka kutubila nde yo kele “kitini ya nsuka ya bilumbu” lendaka ve kuyantika tii kuna bamvula 400 ya mpasi ta suka. (Sambu na kuzaba mambu mingi ya me tala Kuyantika kapu 49, tala masolo ya bana ya Yakobi na kuwakana ti bazina na bo.) Mambu ya mbikudulu ya me tala “Izraele ya Nzambi” zolaka dezia kuyantika na kulungana.—Bag 6:16; Bar 9:6.
w07 1/6 30 § 10
Minunu Kele Lusakumunu Sambu na Baleke
10 Minunu lenda vanda mpi na bupusi ya mbote na Bakristu ya nkaka. Ntangu yandi kumaka mununu, Yozefi mwana ya Yakobi salaka kima mosi ya pete yina monisaka lukwikilu mpi yina vandaka ti bupusi ya ngolo na bansambidi ya kieleka mingi yina zingaka na nima na yandi. Yandi vandaka ti bamvula 110 ntangu yandi pesaka ntuma “sambu na mikwa na yandi kana yandi fwa,” disongidila nde ntangu bo ta katuka na Ezipte, bo nata mpi mikwa na yandi. (Baebreo 11:22; Kuyantika 50:25) Ntuma yina vandaka bonso kidimbu ya nkaka yina vandaka kumonisa nde kivuvu vandaka sambu na bantu ya Izraele ntangu bo vandaka na kimpika ya bamvula mingi na nima ya lufwa ya Yozefi, mpi yo vandaka kundimisa bo nde luguluku na bo ta kwisa.
Timuna Sambu na Kusosa Bimvwama ya Kimpeve
w04 1/6 28-29 § 4-5
Lusakumunu Kele na Bantu Yina Ke pesaka Nzambi Lukumu
4 Na ntwala ya kukota na Ntoto ya Lusilu, bantu ya dikanda ya Izraele ya Gadi lombaka nde bo pesa bo ntoto yina me fwana sambu na kudisa bambisi na esti ya Yordani. (Kutanga 32:1-5) Kuzinga na ntoto yina vandaka kutendula kunwana ti mambu mingi ya mpasi. Makanda yina vandaka na westi zolaka kuvanda na lutaninu ya Muwanda ya Yordani yina vandaka kibaka mosi ya lugangu yina vandaka kukanga basoda ya bambeni nzila ya kukota na ntoto yina. (Yozue 3:13-17) Kansi sambu na bantoto yina vandaka na esti ya Yordani, mukanda mosi (The Historical Geography of the Holy Land) ya George Adam Smith ke tuba nde: “[Bantoto] yonso vandaka ya kuvukana, kukonda ata kima mosi yina lendaka kukabisa yo na ntoto ya nene ya Arabia. Yo yina bo vandaka ntangu yonso na kigonsa sambu bambeni yina vandaka na nzala ya ngolo mpi yina vandaka kutambula-tambula lendaka kubebisa bwala na bo, mpi mingi na kati ya bambeni yango vandaka kukota na ntoto yina konso mvula.”
5 Inki mutindu dikanda ya Gadi zolaka kunwana ti diambu ya mpasi ya mutindu yai? Bamvu-nkama mingi na ntwala, na mbikudulu yina yandi pesaka na mbeto na yandi ya lufwa, nkaka na bo Yakobi tubaka nde: “Nge Gadi, bamiyibi ta kwisaka kuyiba bima na nge, kansi nge ta kulaka bo.” (Kuyantika 49:19) Kana nge tala bangogo yai na mbala ya ntete, yo lenda monana bonso nde yo kepesa ve kikesa. Kansi, na kutuba ya mbote yo vandaka kupusa mpi bantu ya Gadi na kunwana. Yakobo ndimisaka bo nde kana bo sala mpidina, bamiyibi zolaka kubasika na nsoni na ntoto na bo, mpi bantu ya Gadi zolaka kukula bo.
it-1-F 299 § 7
Benyamini
Yakobi tubilaka makuki yina bana ya Benyamini vandaka ti yo ya kunwana na mbikudulu na yandi na zulu ya mbeto ya lufwa; mbikudulu yina yandi tubaka sambu na mwana na yandi yina yandi vandaka kuzola mingi nde: “Benyamini ta landa kupasula bonso kibulu. Na suka yandi ta dia mbisi, mpi na nkokila yandi ta kabisa bima ya yandi me botula.” (Kuy 49:27) Bo vandaka kuzaba basoda ya Benyamini na makuki yina bo vandaka ti yo ya kulosa, ya kulosa matadi na diboko ya kitata to na diboko ya kimama mpi bo vandaka kulosa yo na “siki-siki yonso.” (Baz 20:16; 1 Bs 12:2) Zuzi Ehudi yina vandaka kusadila diboko ya kimama, muntu yina fwaka Egloni ntotila ya nku vandaka muntu ya dikanda ya Benyamini. (Baz 3:15-21) Yo lenda monana nde yo vandaka “na luyantiku” ya kimfumu ya Izraele ntangu yina dikanda ya Benyamini, “dikanda ya kuluta fioti na makanda,” basisaka Saule ntotila ya ntete ya Izraele, mwana ya Kishi, muntu yina vandaka kunwanisa ngolo bantu ya Filistia. (1 Sa 9:15-17, 21) Mutindu mosi mpi “na nsuka,” ntangu yina dikanda ya Izraele vandaka na kigonsa, dikanda ya Benyamini basisaka ntotila-nkento Estere mpi ministre ya ntete Mordekai bantu yina salaka yonso sambu na kugulusa bantu ya Izraele na nsi ya luyalu ya Persia.—Est 2:5-7.
Lutangu ya Biblia
YUNI 22-28
BIMVWAMA YA NDINGA YA NZAMBI | KUBASIKA 1-3
“Mono ta Kuma Yina Mono Ke Sola Kukuma”
w13 15/3 25 § 4
Kumisa Zina ya Nene ya Yehowa
4 Tanga Kubasika 3:10-15. Ntangu Moize kumaka ti bamvula 80, Nzambi pesaka yandi mukumba mosi ya nene; yandi zabisaka Moize nde: ‘Nge ta basisa bantu na mono, bantu ya Israele na Ezipte.’ Na nima na luzitu yonso, Moize yulaka Yehowa ngiufula mosi ya mfunu mingi: “Kana bo yula mono nde: ‘Nzambi yango zina na yandi nani?’ ebuna mono ta tuba nki?” Sambu zina ya Nzambi zabanaka tuka bamvula mingi, sambu na nki Moize yulaka ngiufula yina? Yo ke monana nde, yandi vandaka na mfunu ya kuzaba mambu mingi na yina me tala muntu yina kele na zina yango, sambu yo zolaka kundimisa bansadi na yandi nde Nzambi ta gulusa bo mpenza. Yo fwanaka nde Moize kudiyangisa sambu bantu ya Izraele vandaka na kimpika tuka bamvula mingi. Ziku bo vandaka kudiyula kana Nzambi ya ba-nkaka na bo lendaka kugulusa bo. Nkutu, bantu ya nkaka ya Izraele kumaka kusambila banzambi ya Ezipte!—Ezek. 20:7, 8.
kr 43, lupangu
ZINA YA NZAMBI KE TENDULA INKI?
ZINA ya Yehowa me katuka na kisongi-diambu mosi ya Kiebreo yina ke tendula “Kumisaka.” Yo yina, bantu mingi ke yindulaka nde zina ya Nzambi ke tendula “Yandi Ke Kumisaka.” Ntendula yai ke wakana ti kisalu ya Yehowa bonso Ngangi. Yandi salaka luyalanganu ya mvimba mpi bigangwa ya mayele mpi yandi ke landa na kusala nde luzolo mpi lukanu na yandi kulungana.
Ebuna, inki mutindu beto fwete bakisa mvutu ya Yehowa pesaka Moize, yina kele na Kubasika 3:13, 14? (NW) Moize yulaka nde: “Yindula nde mono kwenda na bantu ya Izraele mpi mono tubila bo nde, ‘Nzambi ya ba-nkaka na beno me tinda mono na beno,’ mpi bo tubila mono nde, ‘Zina na yandi nani?’ Inki mono fwete tubila bo?” Yehowa vutulaka nde: “Mono Ta Kuma Yina Mono Ke Sola Kukuma.”
Moize yulaka ve Yehowa zina na yandi. Moize ti bantu ya Izraele zabaka dezia zina ya Nzambi mbote. Kansi, yandi zolaka nde Yehowa kusonga yandi kana yandi kele Nzambi ya nki mutindu. Diambu yai zolaka kukumisa lukwikilu na yandi ngolo mpi ziku yo zolaka kuwakana ti ntendula ya zina na yandi. Yo yina, ntangu yandi tubaka nde “Mono Ta Kuma Yina Mono Ke Sola Kukuma,” Yehowa vandaka kumonisa kitini mosi ya kitoko ya kimuntu na yandi: Na konso diambu, yandi ke kumaka kima yonso yina kele mfunu sambu na kulungisa lukanu na yandi. Mu mbandu, sambu na Moize mpi bantu ya Izraele, Yehowa kumaka mambu mingi: yandi kumaka Ngulusi, Muntu ya ke pesaka bansiku, mpi Muntu ya ke lungisaka bampusa. Yo yina, Yehowa yandi mosi ke solaka na kukuma kima yonso yina kele mfunu sambu na kulungisa mambu yina yandi silaka bantu na yandi. Kansi, ata zina ya Yehowa kele ti dibanza yai, yo ke sukaka ve na mambu yina yandi ke solaka na kukuma. Yo ke tadila mpi mambu yina yandi ke salaka nde lugangu na yandi kukuma sambu na kulungisa lukanu na yandi.
Timuna Sambu na Kusosa Bimvwama ya Kimpeve
g04-F 8/4 6 § 4
Keti Moize Vandaka Muntu ya Masonga?
Keti beto lenda yituka na kundima nde mwana-nkento ya ntotila ya Ezipte muntu sansaka Moize? Ve, sambu dibundu ya bantu ya Ezipte vandaka kulonga nde kana muntu ke sala mambu ya mbote, yo ta sadisa yandi na kukwenda na zulu. Joyce Tyldesley muntu ya arkeolozi ke tuba sambu na kusansa mwana yina nge ve muntu butaka nde: “Bankento ya Ezipte vandaka kukabula bima kiteso mosi ti babakala ya Ezipte. Bo vandaka ti banswa ya kiteso mosi mpi kukabula mbongo kiteso mosi, kansi ve na mambu yina bo vandaka kulonguka, na nima . . . bankento lendaka kusansa bana yina bo ve bantu butaka.” Papirusi mosi ya ntama ke tubila nkento mosi ya Ezipte yina sansaka bana yina yandi ve muntu butaka; bana yango vandaka bampika na yandi. Diksionere mosi (The Anchor Bible Dictionary) ke tuba nde: “Ntalu ya mbongo yina bo vandaka kufuta mama yina butaka Moize sambu na kunwisa yandi . . . ke wakana mpi ti bakontra yina bantu vandaka kusala na Mezopotamia na yina me tala kusansa mwana yina nge ve muntu butaka.”
w04 1/4 8 § 4
Bangindu ya Mfunu ya Mukanda ya Kubasika
3:1—Yetro vandaka nganga-Nzambi ya nki mutindu? Na ntangu ya ntama, mfumu ya dibuta vandaka kusala bonso nganga-Nzambi sambu na dibuta na yandi. Yo kele pwelele nde Yetro vandaka mfumu ya dikanda ya bantu ya Madiani. Sambu bantu ya dikanda ya Madiani vandaka bana ya Abrahami butaka ti Ketura, mbala yankaka bo zabaka mambu ya me tala lusambu ya Yehowa.—Kuyantika 25:1, 2.
Lutangu ya Biblia
YUNI 29–YULI 5
BIMVWAMA YA NDINGA YA NZAMBI | KUBASIKA 4-5
“Mono Ta Vanda ti Nge Ntangu Nge Ta Tuba”
w10-F 15/10 13-14
Inki Mutindu Yehowa Ke Tadilaka Kupesa Bikuma?
“Mono me fwana ve.” Ziku nge lenda yindula nde nge me fwana ve na kulonga nsangu ya mbote. Na ntangu ya ntama, bansadi ya nkaka ya kwikama ya Yehowa yindulaka mpi nde bo me fwana ve na kulungisa mukumba yina Yehowa pesaka bo. Beto tadila mbandu ya Moize. Ntangu Yehowa pesaka Moize kisalu mosi ya mfunu, Moize tubaka nde: “Lolula mono, Yehowa, kansi mono kele ve mutubi ya mbote, yo vanda na bilumbu me luta to yantika nge ke tuba na nsadi na nge, sambu mono ke tubaka mbote ve mpi ludimi na mono kele kilo.” Ata Yehowa silaka Moize nde yandi ta sadisa yandi, Moize tubaka diaka nde: “Lolula mono, Yehowa, pardo, tinda konso muntu yina nge ke zola kutinda.” (Kub 4:10-13) Inki Yehowa salaka?
w14 15/4 9 § 5-6
Keti Nge Ke Monaka “Muntu Yina Ke Monanaka Ve”?
5 Na ntwala nde Moize kuvutuka na Ezipte, Nzambi longaka yandi dilongi mosi ya mfunu mingi mpi na nima, Moize sonikaka dilongi yina na mukanda ya Yobi nde: ‘Kutina Yehowa boma kele mayele.’ (Yobi 28:28) Sambu na kusadisa Moize na kuvanda ti boma yina mpi kusala mambu na mayele yonso, Yehowa tubilaka luswaswanu yina kele na kati na yandi, Nzambi Nkwa-Ngolo Yonso, mpi bantu. Yandi yulaka nde: ‘Nani salaka munoko sambu na muntu to nani ke salaka nde muntu kuvanda baba, kifwa-makutu, muntu ya ke monaka mbote, to kifwa-meso? Keti mono Yehowa ve?’—Kub. 4:11.
6 Inki dilongi ke basika? Moize vandaka ve ti kikuma ya kuwa boma. Yehowa muntu tindaka yandi mpi yandi zolaka kupesa yandi ngolo yina yandi vandaka na yo mfunu sambu na kuzabisa Farao nsangu ya Nzambi. Diaka, Yehowa vandaka ngolo kuluta Farao. Nkutu, yo vandaka ve mbala ya ntete yina bansadi ya Nzambi vandaka na kigonsa na nsi ya luyalu ya Ezipte. Ziku, Moize yindulaka mutindu Yehowa taninaka Abrahami, Yozefi, mpi yandi mosi Moize na luyalu ya ba Farao ya nkaka. (Kuy. 12:17-19; 41:14, 39-41; Kub. 1:22–2:10) Ti lukwikilu na Yehowa, “Muntu yina ke monanaka ve,” Moize kwendaka na ntwala ya Farao na kikesa yonso mpi zabisaka yandi mambu yonso yina Yehowa zabisaka yandi na kutuba.
w10-F 15/10 14
Inki Mutindu Yehowa Ke Tadilaka Kupesa Bikuma?
Yehowa katulaka ve mukumba yina yandi pesaka Moize. Kansi, Yehowa tindaka Aroni sambu na kusadisa Moize na kulungisa mukumba yina yandi pesaka Moize. (Kub 4:14-17) Diaka, na bamvula yina landaka, Yehowa sadisaka Moize mpi pesaka yandi bima yonso yina yandi vandaka na yo mfunu sambu na kulungisa mukumba na yandi. Bubu yai mpi, nge fwete ndima nde Yehowa ta sadila bampangi-Bakristu ya kuyela sambu bo sadisa nge na kulungisa mbote mukumba na beto ya kusamuna. Na mambu yonso, Ndinga ya Nzambi ke sila beto na kundima nde Yehowa ta sadisa beto sambu na kusala kisalu yina yandi me pesaka beto.—2 Bk 3:5; tala lupangu ‘Les années les plus heureuses de ma vie.’
Timuna Sambu na Kusosa Bimvwama ya Kimpeve
w04-F 15/3 28 § 4
Bangiufula ya Batangi
Bantu ke sadilaka ve mingi bangogo yai ya Sipora tubaka “nge kele bakala na mono ya menga.” Bangogo yai vandaka kumonisa nki sambu na yandi? Mutindu Sipora vandaka kulemfuka na bansiku ya me tala kuwakana ya luyotisu ke monisa nde yandi vandaka kuvila ve kinduku ya kuwakana ti Yehowa. Na nima, kuwakana ya nsiku yina Yehowa salaka ti bantu ya Izraele monisaka nde na kuwakana ya kinduku, Yehowa vandaka bonso bakala mpi bantu ya nkaka vandaka bonso nkento. (Yeremia 31:32) Yo yina, ntangu Sipora vandaka kutubila Yehowa (na nzila ya wanzio yina Yehowa tindaka) nde “bakala na mono ya menga,” yo ke monana nde Sipora monisaka luzitu na kuwakana yina. Yo vandaka bonso nde yandi ke ndima kuvanda nkento na kuwakana ya luyotisu, yina Yehowa Nzambi vandaka bonso bakala. Na konso diambu yina, sambu Sipora vandaka kulemfuka na mambu yina Nzambi vandaka kulomba, yandi gulusaka luzingu ya mwana na yandi ya bakala.
it-1-F 1257 § 3
Yehowa
“Kuzaba,” ke tendula kaka ve kuvanda ti ngindu to kuzaba kima mosi to muntu mosi buna. Nabale, zabaka zina ya Davidi kansi yandi landaka kuyula nde “Davidi kele nani?” Yo ke monana nde Nabale zolaka kuyula nde, “Davidi kele nani?” (1 Sa 25:9-11; fwanisa ti 2 Sa 8:13) Diaka, Farao yulaka Moize nde: “Yehowa kele nani, sambu mono lemfuka na ndinga na yandi mpi kubika Izraele na kukwenda? Mono me zaba ve Yehowa ata fioti, mpi nkutu mono ta bika ve Izraele na kukwenda.” (Kub 5:1, 2) Mambu yai ya Farao tubaka monisaka nde Farao zabaka ve nde Yehowa vandaka Nzambi ya kieleka to nde Yehowa vandaka ti kiyeka na zulu ya ntotila ya Ezipte mpi na mambu yina yandi vandaka kusala. Nkutu yandi zabaka ve nde Yehowa vandaka ti nswa ya kupusa yandi na ngolo na kuyambula bantu ya Izraele mutindu Moize mpi Aroni songaka yandi. Kansi, yo vandaka ntangu yina Farao, bantu yonso ya Ezipte mpi bantu ya Izraele zolaka kuzaba ntendula ya kieleka ya zina ya Nzambi mpi kimuntu na yandi. Kaka mutindu Yehowa songaka Moize, yo monisaka nde Nzambi zolaka kulungisa lukanu na yandi sambu na bana ya Izraele, kubasisa bo na kimpika, kupesa bo Ntoto ya Lusilu mpi kulungisa kuwakana yina yandi salaka ti ba-nkaka na bo. Yo salamaka kaka mutindu Nzambi tubaka nde: “Beno ta zaba kibeni nde mono kele Yehowa Nzambi na beno.”—Kub 6:4-8.
Lutangu ya Biblia


text:
BIMVWAMA YA NDINGA YA NZAMBI | ZEKARIA 9-14
Bikala na “Muwanda ya Bangumba”
Yehowa yidikaka “muwanda ya nene kibeni” na 1914 ntangu yandi tulaka Kimfumu ya Mesia, kitini ya nkaka ya “ngumba” ya luyalu na yandi na luyalanganu ya mvimba. Banda 1919, bansadi ya Nzambi me zwaka lutaninu na “muwanda ya bangumba”
Inki mutindu bantu ‘ke tinaka na muwanda’ ya lutaninu?
Konso muntu yina ta vanda na nganda ya muwanda yina ya kifwani ta fwa na Armagedoni
Inki mutindu mono lenda bikala na muwanda ya lutaninu?


text:
47 Yo yina, Yozefi kwendaka mpi zabisaka Farao+ nde: “Tata na mono, bampangi na mono, mameme na bo, bangombe na bo, mpi bima na bo yonso me kwisa, bo me katuka na insi ya Kanana, mpi bo kele na insi ya Goshene.”+2 Yandi bakaka bampangi na yandi tanu mpi songaka bo na Farao.+3 Farao tubilaka bampangi na yandi nde: “Inki kisalu beno ke salaka?” Bo vutudilaka Farao nde: “Bansadi na nge kele bankengidi ya mameme, beto ti ba-nkaka na beto.”+4 Ebuna bo tubilaka Farao nde: “Beto me kwisa kuzinga bonso banzenza na insi yai,+ sambu nzala kele ngolo na insi ya Kanana,+ mpi matiti ya kudisa bitwisi ya bansadi na nge kele ve. Pardo, pesa bansadi na nge nzila ya kuzinga na insi ya Goshene.”+5 Ebuna Farao tubilaka Yozefi nde: “Tata na nge mpi bampangi na nge me kwisa awa na nge.6 Insi ya Ezipte kele na maboko na nge. Bika nde tata na nge mpi bampangi na nge kuzinga na kitini ya kuluta kitoko ya insi yai.+ Bika nde bo zinga na insi ya Goshene, mpi kana nge zaba babakala ya me fwana na kati na bo, tula bo na kutala bitwisi na mono.”7 Ebuna Yozefi nataka tata na yandi Yakobi mpi songaka yandi na Farao, mpi Yakobi sakumunaka Farao.8 Farao yulaka Yakobi nde: “Nge kele ti bamvula ikwa?”9 Yakobi tubilaka Farao nde: “Bamvula ya mono me yungana-yunganaka* kele 130. Bamvula ya luzingu na mono kele fioti mpi ya mpasi,+ mpi yo kele ve mingi bonso bamvula ya luzingu ya ba-nkaka na mono na nsungi ya bo vandaka kuyungana-yungana.”*+10 Na nima, Yakobi sakumunaka Farao mpi katukaka na ntwala na yandi mpi basikaka.11 Yo yina, Yozefi songaka tata na yandi mpi bampangi na yandi na kuzinga na insi ya Ezipte mpi yandi pesaka bo kitini ya ntoto, na kitini ya kuluta kitoko ya insi yina, na insi ya Ramesesi,+ kaka mutindu Farao tubaka.12 Yozefi landaka kupesa tata na yandi, bampangi na yandi, mpi bantu yonso ya nzo ya tata na yandi madia* na kutadila ntalu ya bana na bo.13 Madia* vandaka ve na insi ya mvimba, sambu nzala vandaka ngolo kibeni, mpi insi ya Ezipte ti insi ya Kanana lembaka sambu na nzala+ yina.14 Yozefi vandaka kukutika mbongo yonso yina vandaka na insi ya Ezipte mpi na insi ya Kanana sambu na bambuma yina bantu vandaka kusumba,+ mpi Yozefi vandaka kunata mbongo yina na nzo ya Farao.15 Na nima, mbongo ya insi ya Ezipte mpi mbongo ya insi ya Kanana manaka, mpi bantu yonso ya Ezipte yantikaka kukwisa na Yozefi mpi kutuba nde: “Pesa beto madia! Sambu na nki beto fwete fwa na ntwala na nge sambu mbongo na beto me mana?”16 Ebuna Yozefi tubaka nde: “Kana mbongo na beno me mana, beno pesa bitwisi na beno, ebuna mono ta pesa beno madia na kisika ya bitwisi na beno.”17 Yo yina, bo yantikaka kunatila Yozefi bitwisi na bo, mpi Yozefi vandaka kupesa bo madia na kisika ya bampunda na bo ya bitumba, mameme, bankombo, bangombe, mpi bampunda, ebuna yandi vandaka kupesa bo madia na kisika ya bitwisi na bo yonso na mvula yina.18 Na nsuka ya mvula yina, bo yantikaka kukwisa na yandi na mvula yina landaka mpi kutuba nde: “Beto ta bumbila ve mfumu na mono nde beto me pesaka dezia mfumu na mono mbongo mpi bambisi ya bwala. Beto kele diaka ve ti kima ya kupesa mfumu na mono katula kaka nitu na beto mpi ntoto na beto.19 Sambu na nki beto fwete fwa na ntwala na nge, beto mpi ntoto na beto? Sumba beto mpi ntoto na beto sambu na madia, ebuna beto ti ntoto na beto, beto ta kuma bampika ya Farao. Pesa beto nkeni sambu beto zinga mpi beto fwa ve, sambu ntoto na beto kubikala ve mpamba.”20 Yo yina, Yozefi sumbilaka Farao insi ya mvimba ya bantu ya Ezipte sambu bantu yonso ya Ezipte tekaka bilanga na bo, sambu nzala vandaka ngolo kibeni; mpi ntoto kumaka ya Farao.21 Ebuna yandi katulaka bantu mpi kotisaka bo na bambanza, yantika nsuka mosi ya teritware ya Ezipte tii na nsuka ya nkaka.+22 Yandi sumbaka ve kaka ntoto ya banganga-nzambi,+ sambu madia ya banganga-nzambi vandaka kukatuka na Farao mpi bo vandaka kuzinga na madia yina Farao vandaka kupesa bo. Yo yina bo tekaka ve ntoto na bo.23 Ebuna Yozefi tubilaka bantu nde: “Beno tala, bubu yai mono me sumba beno mpi ntoto na beno sambu na Farao. Nkeni na beno yo yai, mpi beno fwete kuna yo na ntoto.24 Ntangu yo ta buta, beno ta pesa ndambu mosi na kati ya bandambu tanu na Farao,+ kansi bandambu iya ta vanda ya beno sambu beno kuna na bilanga mpi sambu beno ti bantu yina kele na banzo na beno mpi bana na beno kudia.”25 Ebuna bo tubaka nde: “Nge me tanina luzingu na beto.+ Bika mfumu na mono kundima beto, ebuna beto ta kuma bampika ya Farao.”+26 Mpi Yozefi kumisaka yo nsiku, yina kele kaka tii bubu na nsi ya Ezipte, nde ndambu mosi na kati ya bandambu tanu kele ya Farao. Kaka ntoto ya banganga-nzambi kumaka ve ya Farao.+27 Izraele landaka kuzinga na insi ya Ezipte, na insi ya Goshene,+ mpi bo vandaka na insi yina, bo butaka mingi, ebuna bo kumaka mingi kibeni.+28 Mpi Yakobi zingaka na insi ya Ezipte bamvula 17, mpi bilumbu ya luzingu ya Yakobi vandaka bamvula 147.+29 Ntangu yina Izraele zolaka kufwa kumaka pene-pene,+ yo yina yandi bingaka mwana na yandi Yozefi mpi tubaka nde: “Ntangu yai, kana nge me ndima mono, pardo, tula diboko na nge na nsi ya mbendi na mono, mpi monisila mono zola ya kwikama mpi kwikama. Pardo, kuzika mono ve na Ezipte.+30 Kana mono fwa,* nge fwete basisa mono na Ezipte mpi kuzika mono na maziamu ya ba-nkaka na mono.”+ Yo yina yandi tubaka nde: “Mono ta sala kaka mutindu nge me tuba.”31 Ebuna yandi tubaka nde: “Zenga kieleka na ntwala na mono.” Yozefi zengaka kieleka na ntwala na yandi.+ Ebuna Izraele fukamaka luse na ntoto na ntu ya mbeto na yandi.+
Banoti na nsi ya lutiti
^ To “me zingaka ntangu fioti; me zingaka bonso munzenza.”
^ To “me zingaka ntangu fioti; me zingaka bonso munzenza.”


text:
BIMVWAMA YA NDINGA YA NZAMBI | KUYANTIKA 38-39
Yehowa Yambulaka Ve Ata Fioti Yozefi
Ntangu Yozefi vandaka kukutana ti bampasi, Yehowa vandaka “kunungisa mambu yonso ya yandi vandaka kusala” mpi vandaka “kusadisa yandi sambu mfumu ya nene ya boloko kundima yandi.” (Kuy 39:2, 3, 21-23) Inki malongi beto lenda baka na disolo yai?
Kana beto ke kutana ti bampasi, yo ke tendula ve nde Yehowa me yambula beto.—Nk 34:19
Beto fwete yindula mambu yonso ya mbote yina Yehowa ke sadilaka beto mpi kumonisila yandi ntonda.—Fil 4:6, 7
Beto fwete tudila Yehowa ntima sambu yandi sadisa beto.—Nk 55:22


text:
Marsi 25-31
1 BAKORINTO 4-6
Nkunga 123 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Ndambu ya Levire Ke Vimbisaka Pate Yonso ya Fufu”: (Min. 10)
1Bk 5:1, 2—Bakristu ya Korinto basisaka ve na dibundu muntu mosi yina salaka mbi mpi balulaka ve ntima
1Bk 5:5-8, 13—Polo songaka dibundu ya Korinto na kukatula levire na kati na bo mpi na kupesa muntu yina salaka mbi na Satana (it-2-F 130; it-2-F 903-904)
1Bk 5:9-11—Dibundu fwete yambula kusolula ti bantu yina me sala mbi mpi me balula ve ntima (lvs 241, tala noti “Kubasisa muntu na dibundu”)
-
Timuna Sambu na Kusosa Bimvwama ya Kimpeve: (Min. 8)
1Bk 4:9—Inki ke sepedisaka bawanzio ntangu bo ‘ke monaka’ bansadi ya Nzambi awa na ntoto? (w09 5/1 25-26 § 16)
1Bk 6:3—Inki Polo zolaka kutuba kibeni ntangu yandi sonikaka nde: “Beto ta sambisa bawanzio”? (it-2-F 151)
Lutangu ya Biblia ya mposo yai me longa nge nki sambu na Yehowa?
Inki bimvwama ya nkaka ya kimpeve nge me zwa na lutangu ya Biblia ya mposo yai?
-
Lutangu ya Biblia: (Min. 4 to na nsi) 1Bk 6:1-14 (th dilongi 10)
KUDIPESA NA KISALU YA BILANGA
Video ya Mvutukilu ya Mpa ya Zole: (Min. 5) Songa video mpi tubila yo ti bawi.
Mvutukilu ya Mpa ya Zole: (Min. 3 to na nsi) Sadila mbandu ya disolo ti muntu. (th dilongi 11)
Kulonguka ya Biblia: (Min. 5 to na nsi) lvs 44 (th dilongi 3)
ZINGA MUTINDU BAKRISTU FWETE ZINGA
“Sadila Bavideo Sambu na Kulonguka ti Balongoki na Nge ya Biblia”: (Min. 15) Disolo ti Bawi. Songa video ya ke monisa nsamuni mosi ke sadila video ya dilongi 4 ya kamukanda Nsangu ya Mbote ntangu yandi ke longuka ti longoki na yandi Biblia mpi na nima beno tubila video yango.
Kulonguka ya Biblia ya Dibundu: (Min. 30) jy kapu 60
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 23 mpi Kisambu


text:
ZINGA MUTINDU BAKRISTU FWETE ZINGA
Inki Mutindu Nge Ta Kudibongisa Sambu na Lusungiminu?
Na mvula yai, beto ta vanda ti ntangu mingi ya kudibongisa sambu na Lusungiminu ya lufwa ya Kristu. Kana Lusungiminu ta salama na kati-kati ya mposo, beto ta sala ve Lukutakanu Luzingu mpi Kisalu. Kansi, kana Lusungiminu ta salama na mposo to na lumingu, beto ta sala ve Kulonguka ya Nzozulu ya Nkengi mpi diskure ya bantu yonso. Keti nge ta yidika manaka na nge sambu na kusadila mbote ntangu na nge? Bonso na mvu-nkama ya ntete, beto fwete baka bangidika ya me fwana sambu na lukutakanu yai ya mfunu. (Luk 22:7-13; km 15/3 1) Kansi beto yonso fwete sala mambu ya nkaka sambu na kubaka mambote mingi na lukutakanu yai. Inki beto fwete sala?
Yindula sambu na nki yo kele mfunu nde nge kwenda na Lusungiminu.—1Bk 11:23-26
Samba mpi yindulula kinduku na nge ti Yehowa.—1Bk 11:27-29; 2Bk 13:5
Tanga mpi yindulula baverse ya ke tubila Lusungiminu.—Yoa 3:16; 15:13
Bansamuni ya nkaka ke tangaka mpi ke yindululaka baverse ya Lusungiminu yina kele na kamukanda Beto Fimpa Masonuku Konso Kilumbu. Bansamuni ya nkaka ke tangaka baverse ya Biblia yina kele na tablo. Kansi bansamuni ya nkaka ke sadilaka masolo ya Nzozulu ya Nkengi yina ke tubilaka Lusungiminu mpi zola yina Yehowa mpi Yezu me monisilaka beto. Konso metode yina nge ke sadila sambu na kulonguka ta sadisa nge na kubikala pene-pene ya Yehowa mpi ya Mwana na yandi.


text:
ZINGA MUTINDU BAKRISTU FWETE ZINGA
Yezu Fwaka mpi Sambu na Mpangi na Nge
Yezu pesaka luzingu na yandi sambu na bantu ya kukonda kukuka. (Bar 5:8) Ntembe kele ve nde beto ke sepelaka mutindu Yezu monisaka zola na yandi sambu na beto mpi pesaka luzingu na yandi sambu na beto. Yo yina beto fwete vila ve nde Yezu fwaka mpi sambu na mpangi na beto. Inki mutindu beto lenda monisa zola na bampangi na beto yina kele mpi bantu ya kukonda kukuka, mutindu Kristu monisilaka beto? Beto tadila mambu tatu. Ya ntete, beto fwete yedisa kinduku na beto ti bampangi yina kele ya kuswaswana ti beto. (Bar 15:7; 2Bk 6:12, 13) Ya zole, beto fwete buya kutuba to kusala mambu yina lenda pesa bampangi ya nkaka mpasi. (Bar 14:13-15) Ya tatu, beto fwete vanda ya kuyilama na kulolula bampangi na beto. (Luk 17:3, 4; 23:34) Kana beto ke sala bikesa na kulanda mbandu ya Yezu na mambu yai, Yehowa ta sakumuna dibundu na kuvanda na ngemba mpi na bumosi.
SONGA VIDEO KUMA KITOKO MINGI! MPI NA NIMA BENO PESA BAMVUTU NA BANGIUFULA YAI:
Inki mutindu Miki kudiwaka na luyantiku ntangu yandi kumaka na dibundu ya mpa?
Inki sadisaka yandi na kusoba mabanza na yandi?
Inki mutindu mbandu ya Yezu sadisaka Miki na kusoba mutindu na yandi ya kutadila mambu? (Mar 14:38)
Inki mutindu Bingana 19:11 lenda sadisa beto na kuvanda ti mabanza ya mbote sambu na bampangi na beto Bakristu?


text:
Masona ma Tata Ernesto NZAKUNDOMBA
Muntu muna nitu ani muna ye maza ye menga, mu kotanga yimbevo ya mpila mu mpila. Vena ye yimbevo ya fioti vena mpe ye yi mbevo ya nene ya mpasi. E yimbevo muna nitu a muntu muna kota ka mpasi ko, bosi katuka mputa yi zayakananga lumbu ye mpila yi yantikilanga, e yi mbevo ya nkaka mu mpasi yo lunza muna nitu ku songanga vo ki yantikidi.
Yimbevo yina ya mpila mu mpila, vena ye yimbevo ya va ntandu a nkanda, ya mu nsuni evo mu kati kwa nitu, ya mu vumu «ndia» ya mu mianzi ya mu ma fulu ya ku ntu ye ya mu meno ye mu meso.
Yoyo yimbevo ya wonsono, yakala evo yina ye nti, mianzi ye makaya mu manisa yo. Mi nti miomio mi bakwanga, tutwa ye sanganessa mi yikwangwa vo se nlongo. E nlongo yi makaya, ma bula ma nti yovo mianzi mia nti mi lenda sadisa mu kulula yovo katula kimbevo mu nitu a muntu evo mu nitu a bulu. Nti mia wonso mi wukilwangwa yi nlongo. Vena ye nlongo muna vanga mio mia twa muna sadisa, sumbwa mi fwete sumbwa kwa mbal’o vwidi mio. Ka mi bakidilwangwa ko, ovo bakidila mio ka mi lendi tuila ye sadisila mpila mosi ye mia muntu wa sumba mio ko. Va fulu kiaki a mbuta a tel’e ngana vo: kia fwa nzimbu kia tayika. Yi sia vo kia sumbwa mu nzimbu kia ngolo, sadisa ki fwete sadisa wau vo kia vawukayovo kia velela.
Mu tandu kia zi mbuta, o nsadisi ka zingidingi mu nti ye makaya ko. Wa kelenge ye salu yani mu nfinda ye nzanza, vo mbevo wizi sosi lusadisu, ka fwete kwenda kuna vata dia nganga mpasi vo ka wukwa. avo se o bakidi e nlongo lenda kwenda vutuki kuna vata diani. Ka kwa kelenge nzo za lundila mbevo ko, ngatu vo e nlongo mia kala mia kubama mia vingil’e mbevo zi kwiza sos’e lusadisu. O mbevo vava ka lwakanga, vo songele mpasi kena zau kwa nganga, bosi ka yindulanga mpil’a nlongo mi singa kwend’a vavwa muna nzanza ye mfinda. O mbevo ka fwete vingila ye vena va monek’e makaya ye mianzi mia nti mi vwilu e mfunu, mia vangwa kina mi mana bosi yani nganga ntete ka nwa nana ka gyela ko bosi ka vana mio kwa mbevo.
O nganga wa teka nwanga ntete mu katul’e wonga ye lukatikisu kwa mbevo ye ena ezidi yani. E dia zole mu songa vo miomio nlongo ka ndikila ko. Yi sia vo mia sadisila kansi ka mia vondela wantu ko mu song’e mbandu yani mosi ntete o nwini mio. Va fulu kiokio yi va telwang’e ngana vo : ta ntangu tuka vana nzo aku. Di vovele vo konso mena tumina yantikila muna ngeye beni, wa song’e mbandu.
Vena ye nlongo mia nkaka, on’o zeye mio lenda songa kwani e nkumbu anti yovo makaya fwete bonga ye mpila ma fwete vangilwa yi mene Iwele vanga eno mosi kondwa vana konso lekwa, o mbevo mpe vava ka baka mio, o yelokele yani ka futi konso kwa nzimbu ngatu vo nsusu. Ma wuku mena ma mpila mu mpila vena ye mena ma lombanga nlongo mia yingi ye mu ntangu ya nda beni mu kuma kia vonga ye bala kwa ki mbevo.
Nkayi yovo wazi vo ku luyantiku wuna wulenda sadiswa mu tezo kia ntangu a fioti avo se ki yantikidi vanga mputa za nene ye zeng’e nlembo di kalanga dia mpasi mu kwiza toma manisa. Ntangu a nda ki dianga bosi nlongo mia yingi mi fwete vangwa mu lenda manisa ntete tuku dia ki mbevo muna kati bosi se ki kwiza manisini va ntandu a nkanda muna mi nlembo ye zi mputa.
E yimbevo ya nkand’a nitu ya toma zayakana mu nsi eto yi yayi:
I. Makwanza;
2. Nsalandengi – Kintutu;
3. Mboba;
4. Wazi wa mbunduna;
5. Basa – basa ;
6. Tiya twa Nzambi;
7. Manguele ;
8. Ma bwo – bwo.
Mpasi za ntulu evo za mafulu yi zazi:
1. Nswengi;
2. Nkovola;
3. Kinsangala;
4. Kinkomanitu.
O mu vumu mu kalanga mpasi ezi:
I. Ndunzi;
2. Mfikila;
3. Nlutu a vumu;
4. Makulu;
5. Nsangika ;
6. Nkukulu «mpiki»;
7. Munkanda.
Kuna ntu ku kotanga mpasi ezi:
1. Lukika;
2. Tota ntu «bwanga ntu»;
3. Nzieta ;
4. Lauka «lau»;
5. Niangi;
6. Nzazi «ntu ziuka va kati».
Yimbevo yoyo ya wonsono ya sadisilwanga mu nlongo mia mu mfuta ye mu mfinda zeto, lusadisu ka lwa kelenge ntalu za nda ko. Mu lusadisu luvewanga ka mu lukanu lwa kinkita ko, kansi mu makani ye luzolo lwa kul’e moyo wun’e mpasi. Ngindu za nganga ka za kelenge mu tomesa zingu kia yani nganga ko. Ngindu za nganga za toma kala mu toma tombola vuvu kia zimbevo muna nlongo miani kwa nkangu wu zeye mpil’a lusadisu lwani muna zunga ye tombola tunda dia vata ye kanda diau.
Kieleka kia toma zitiswa ye sadilwa kwa zi nganga za mwuki kadi vo mene wa mpasi za mbevo bosi o nganga ka vova keti vo ozeye sadis’e kimbevo kiokio. Vo ka zeye kio sadisa ko, ka lendi vuna ngatu nkutu teza mu lutisa ntangu a mbevo mpamba ko. Nganga za toma zayana za kele. Ndioyo nganga se ka fwete yuvula keti vo a yele kala kuna kwa na ngandi «nganga wa nkaka ka zeye» ovo kinu enda ko ko yovo ka a nzeye ko, yani se ka fwete ku a songel’e vata ye nkumbu a nganga lenda sadis’e mbevo ndioyo mu nzaki o zeye nlongo mia kimbevo kiokio. O ndioyo e nganga ka lendi lomba konso kuta ngatu tondo ko kadi e nlongo ka venge mio yani ko. Ka vena nsasa ka 1enda bakila kuta ngatu konso kwa mpil’a matondo ko.
Nsadilu zozo zi tomene sobana mu ntangu yayi yina vo e ki nganga se ki nkita, salu kia zingila kansi ka kia sadisila wantu ko. Nganga ka zi salanga salu kia nkaka ko, nanga yi vingila ye sadisa ena mu mpasi za ma yela.
Nganga za tunga tumbu twa nene mu lekes’e mbevo, asadisi a mbevo afutanga nzimbu za yingi. Dia tutu mu ntangu eto mu mona nganga yi lenda vova vo e kiokio ki mbevo ki sadisanga kio ko, lwendi kwa nangandi, wau vo se ki nkita.
Ndonga yi sianga nlongo ye nkisi va fulu ki mosi, kansi e nlongo ka nkisi ko.
Muna Lusadisu lwa nzila: www.luvila.com


text:
ZINGA MUTINDU BAKRISTU FWETE ZINGA
Yibuka Nkento ya Loti
Sambu na nki nkento ya Loti talaka na nima ntangu bo vandaka kutina Sodome? Biblia me tuba yo ve. (Kuy 19:17, 26) Ntangu Yezu vandaka kupesa lukebisu yai, ziku nkento ya Loti vandaka kibeni ti mpusa ya bima na yandi ya kinsuni yina yandi bikisaka. (Luk 17:31, 32) Inki beto lenda sala sambu beto vidisa ve luzingu na beto bonso nkento ya Loti? Beto fwete bika ve nde bima ya kinsuni kubaka kisika ya ntete na luzingu na beto. (Mat 6:33) Yezu tubaka nde beto “lenda sala ve bonso bampika sambu na Nzambi mpi sambu na Kimvwama.” (Mat 6:24) Kansi nki beto fwete sala kana beto me mona nde bima ya kinsuni me yantika kubaka kisika ya ntete na luzingu na beto? Beto fwete samba Yehowa na kusadisa beto na kuzaba nki kisika beto lenda sala bansoba na luzingu mpi kikesa yina ta sadisa beto na kusala bansoba yango.
YIBUKA VIDEO YA BITINI TATU YIBUKA NKENTO YA LOTI, MPI PESA BAMVUTU NA BANGIUFULA YAI:
Inki mutindu nzala ya kuvanda ti mbongo mingi kumaka kuyala luzingu ya Gloria, mabanza, kutuba mpi bisalu na yandi?
Sambu na nki disolo ya nkento ya Loti kele lukebisu sambu na beto bubu yai?
Inki mutindu kusadila minsiku ya Biblia sadisaka Joe ti dibuta na yandi?
Inki mutindu banduku ya Anna ya kisalu bebisaka kimpeve na yandi?
Sambu na nki beto kele na mfunu ya kikesa kana bo ke pusa beto na kusosa ntete mbongo?
Inki mutindu Brian ti Gloria vutukilaka kikalulu na bo ya kutula mambu ya kimpeve na kisika ya ntete?
Inki minsiku ya Biblia me sadisa nge na video yai?


text:
Bampangi ya Yozefi me vutuka sambu na kubaka Yakobi (16-28)
45 Ebuna Yozefi lendaka diaka ve kudiyala na ntwala ya bansadi na yandi yonso.+ Yo yina yandi tubaka na ndinga ya ngolo nde: “Bantu yonso kukatuka na ntwala na mono!” Muntu ya nkaka ve bikalaka ti Yozefi ntangu yandi vandaka kudimonisa na bampangi na yandi.+2 Ebuna yandi yantikaka kudila ngolo kibeni, yo yina bantu ya Ezipte waka yo mpi nzo ya Farao waka yo.3 Nsuka-nsuka, Yozefi tubilaka bampangi na yandi nde: “Mono kele Yozefi. Keti tata na mono kele kaka na luzingu?” Kansi bampangi na yandi kukaka ve kupesa yandi mvutu ata fioti, sambu bo yitukaka ngolo sambu na yandi.4 Ebuna Yozefi tubilaka bampangi na yandi nde: “Pardo, beno pusana pene-pene na mono.” Mpi bo pusanaka pene-pene na yandi.Ebuna yandi tubaka nde: “Mono kele mpangi na beno Yozefi, yina beno tekaka na Ezipte.+5 Kansi ntangu yai, beno kudiyangisa ve mpi beno kudipesana ve foti sambu beno tekaka mono awa; sambu Nzambi tindaka mono na ntwala na beno sambu na kutanina luzingu.+6 Yai mvula ya zole yina nzala kele na insi,+ mpi me bika diaka bamvula tanu yina bantu ta bundula ve ntoto mpi ta katula ve bambuma.7 Kansi Nzambi tindaka mono na ntwala na beno sambu na kutanina sambu na beno bantu ya me bikala+ na ntoto* mpi sambu na kugulusa beno kibeni, beno bikala na luzingu.8 Yo yina, beno ve bantu tindaka mono awa, kansi Nzambi ya kieleka, sambu na kutula mono mfumu ya bandongisi* ya Farao, mfumu ya nzo na yandi ya mvimba, mpi muntu yina ke yala insi ya mvimba ya Ezipte.+9 “Beno vutuka nswalu na tata na mono, mpi beno fwete tubila yandi nde, ‘Mwana na nge Yozefi me tuba nde: “Nzambi me tula mono mfumu ya Ezipte ya mvimba.+ Kwisa kukulumuka kisika mono kele. Kusukinina ve.+10 Nge fwete zinga na insi ya Goshene,+ kisika nge ta vanda pene-pene na mono, nge, bana na nge, bantekolo na nge, mameme na nge, bangombe na nge, mpi bima na nge yonso.11 Mono ta pesaka nge madia kuna, sambu yo ta vanda diaka ti bamvula tanu ya nzala.+ Kana ve, nge ti nzo na nge mpi bima na nge yonso ta fwa na nzala.”’12 Beno mpi mpangi na mono Benyamini lenda mona ntangu yai ti meso na beno mosi nde mono kibeni muntu ke solula ti beno.+13 Yo yina, beno fwete zabisa tata na mono nkembo na mono yonso na Ezipte mpi bima yonso ya beno me mona. Ntangu yai, beno sasuka mpi beno nata tata na mono awa.”14 Ebuna yandi yambaka* mpangi na yandi Benyamini mpi yantikaka kudila; mpi Benyamini dilaka ntangu Yozefi simbaka yandi na nkingu.+15 Ebuna yandi pesaka bampangi na yandi yonso beze mpi dilaka na mapeka na bo, na nima bampangi na yandi solulaka ti yandi.16 Nsangu kumaka na nzo ya Farao nde: “Bampangi ya Yozefi me kwisa!” Yo vandaka diambu ya mbote na meso ya Farao mpi ya bansadi na yandi.17 Yo yina, Farao tubilaka Yozefi nde: “Zabisa bampangi na nge nde, ‘Beno sala mutindu yai: Beno tula bima na zulu ya bambisi na beno ya ke nataka kilo, beno kwenda na insi ya Kanana,18 mpi beno baka tata na beno mpi bantu ya banzo na beno, ebuna beno kwisa awa. Mono ta pesa beno bima ya mbote ya insi ya Ezipte, mpi beno ta dia bima ya kuluta mbote* ya insi yai.’+19 Mono ke songa nge na kuzabisa bo+ nde: ‘Beno sala mutindu yai: Beno baka bapusu-pusu+ na insi ya Ezipte sambu na bana na beno mpi bankento na beno, mpi beno fwete nata tata na beno na pusu-pusu mosi mpi beno kwisa awa.+20 Beno kudiyangisa ve sambu na bima na beno,+ sambu kitini ya kuluta mbote ya insi ya mvimba ya Ezipte kele ya beno.’”21 Ebuna bana ya Izraele salaka mutindu yina, mpi Yozefi pesaka bo bapusu-pusu na kulanda bantuma ya Farao, mpi yandi pesaka bo madia sambu na nzietelo.22 Yandi pesaka konso muntu bilele ya mpa, kansi yandi pesaka Benyamini mbongo 300 ya bibende mpi bilele tanu ya mpa.+23 Yandi tindilaka tata na yandi bima yai: bampunda kumi yina nataka bima ya mbote ya Ezipte mpi bampunda ya bankento kumi yina natilaka tata na yandi bambuma, mampa, mpi madia sambu na nzietelo.24 Ebuna yandi pesaka bampangi na yandi nzila ya kukwenda, mpi ntangu bo vandaka kukwenda, yandi tubilaka bo nde: “Beno kudiwila ve makasi na nzila.”+25 Ebuna bo katukaka na Ezipte mpi bo kumaka na insi ya Kanana kisika tata na bo Yakobi vandaka.26 Ebuna bo songaka yandi nde: “Yozefi kele kaka na luzingu, mpi yandi muntu kele mfumu ya insi ya mvimba ya Ezipte!”+ Kansi yandi monaka yo mpamba, sambu yandi ndimaka bo ve.+27 Ntangu bo songaka yandi mambu yonso yina Yozefi tubilaka bo mpi ntangu yandi monaka bapusu-pusu yina Yozefi tindaka sambu na kunata yandi, mpeve ya tata na bo Yakobi yantikaka kuzinga diaka.28 Ebuna Izraele tubaka na ndinga ya ngolo nde: “Yo me fwana! Mwana na mono Yozefi kele kaka na luzingu! Mono fwete kwenda mpi kumona yandi na ntwala nde mono fwa!”+


text:
Marsi 19-25
MATAYO 24
Nkunga 126 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Landa na Kukengila na Kimpeve na Bilumbu yai ya Nsuka”: (Min. 10)
Mat 24:12—Kikalulu ya kufwa bansiku ta sala nde zola ya bantu kumana (it-1-F 112 § 10)
Mat 24:39—Sambu na bantu ya nkaka mambu ya luzingu ta kuma na kisika ya ntete mpi yo ta katula dikebi na bo na mambu ya mfunu (w99 12/1 14 § 5)
Mat 24:44—Mfumu ta kwisa na ngunga yina me zabana ve (jy 259 § 5)
-
Timuna Sambu na Kusosa Bimvwama ya Kimpeve: (Min. 8)
Mat 24:8—Bangogo yai ya Yezu lenda tendula nki? (“bampasi” noti ya kulongukila ya Mat 24:8, nwtsty-E)
Mat 24:20—Sambu na nki Yezu tubaka mutindu yina? (“na nsungi ya madidi,” “kilumbu ya Kisabatu” noti ya kulongukila ya Mat 24:20, nwtsty-E)
Lutangu ya Biblia ya mposo yai me longa nge nki sambu na Yehowa?
Inki bimvwama ya nkaka ya kimpeve nge me zwa na lutangu ya Biblia ya mposo yai?
-
Lutangu ya Biblia: (Min. 4 to na nsi) Mat 24:1-22
KUDIPESA NA KISALU YA BILANGA
Na Mbala ya Ntete ya Nge Me Kutana ti Muntu: (Min. 2 to na nsi) Yantika na mbandu ya disolo ti muntu. Muwi me basisa ntembe yina bantu mingi ke basisaka na teritware na beno.
Mvutukilu ya Mpa ya Ntete: (Min. 3 to na nsi) Yantika na mbandu ya disolo ti muntu. Muntu yina nge solulaka ti yandi na mbala ya ntete kele ve na nzo, kansi nge me kuta mpangi na yandi.
Video ya Mvutukilu ya Mpa ya Zole: (Min. 5) Songa video mpi tubila yo.
ZINGA MUTINDU BAKRISTU FWETE ZINGA
“Beto Me Kuma Kibeni na Nsuka ya Ngidika yai ya Bima”: (Min. 15) Disolo ti bawi. Songa video yango.
Kulonguka ya Biblia ya Dibundu: (Min. 30) jy kapu 13
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 97 mpi Kisambu


text:
BIMVWAMA YA NDINGA YA NZAMBI | ZEKARIA 1-8
“Simba Ngolo Mvwela ya Muyuda Mosi”
Bantu kumi ya bandinga yonso ya makanda ta simba ngolo mvwela ya Muyuda mosi mpi ta tuba nde: “Beto ke zola kukwenda ti beno.” Na bilumbu yai ya nsuka, bantu ya makanda yonso ta vukana sambu na kusambila Yehowa ti Bakristu yina bo me tulaka mafuta
Inki mutindu mameme ya nkaka ke sadisaka Bakristu yina bo me tulaka mafuta?
Bo ke salaka kisalu ya kusamuna na ntima ya mvimba
Bo ke pesaka makabu na ntima ya mvimba sambu na kusimba kisalu yango


text:
KIUVU KIA 17
Aweyi e Bibila Kilenda Sadisila Esi Nzo Aku?
AKALA/MASE
“Diau dimosi mpe, o yakala kafwete zolanga nkaz’andi wauna kezolelanga e nitu a yandi kibeni. Yakala ona ozolanga nkaz’andi, zola kekukizolanga, kavena muntu ko omenganga e nitu andi, kansi odikilanga yo lunga-lunga yo . . . Konso yakala vovo nuina kafwete zolanga nkento andi nze yandi kibeni.”
“Amase, ke nufungisa wan’eno makasi ko, kansi nubasansilanga muna longi ye luludiku lwa Yave.”
AKENTO
“Nkento kafwete toma zitisanga yakala diandi.”
“Yeno ankento, nusakalelanga akazi eno, wauna ufwene muna Mfumu.”
WANA
“E wana, nulemvokelanga mase meno ye ngudi zeno muna Mfumu, kadi ediadi diansongi. ‘Zitisa se diaku yo ngudi aku,’ owau i nkanikinu wantete wavewa kumosi yo nsilu: ‘Kimana wakala kiambote yo zinga kolo kiayingi ova ntoto.’”
“E wana, nulemvokelanga mase meno ye ngudi zeno muna mawonso, kadi ediadi dia luyangalalu kuna kwa Mfumu.”


text:
Ngifulu
Kuvanda muchristu kele inki?
Ndendula
Mvutu ya kele pesa mukanda yina beto kele binga dictionaire sambu na “muntu yina kele bingama muchristu kele songisa nde, yandi kele mundi mene yamba Yesu.” Na ntambulu ya bilumbu na yandi na luzingu, to muntu kele sambila na malongi ya zina ya Yesu. Na masonga yina kele mvutu mosi bantu tatuba nde yawu mene fwana, kansi mvutu yina kele songisa yina kele muchristu penza ve, nakutala mvutu bibiliya kele pesa. Kubinga “Muchristu” kele kaka bifulu tatu kati na mukanda ya Mfumu Nzambi na luwakanu yam pa (Actes 11:26; 26:28; 1 Pierre 4:16).
Balongoki ya Mfumu Yesu bingamaka na zina ya “Muchristu” sambu na mbala yantete na bwala Antioche (Actes 11:26) bawu bingamaka mpidiyina sambu na ntambulu na bawu na ntwala ya bantu, na mpila bawu vandaka kutuba na kuditambusa na meso ya bantu, bayina monaka luswaswanu na Christu. Nkumbu “Muchristu” disongidilu na “yawu muntu yankani ya Christu” to “longoki ya Christu.”
Na nima bilumbu nkumbu “Muchristu” mene vidisa kisina na yawu, yawu mene kubinga na muntu yina kele kusambila Nzambi to muntu kele tadisa kimuntu ya mawete na meso ya bantu, kansi muntu yina lunga nkutu kuvanda longoki ya mene kudipesaka na Mfumu Yesu Christu ve, muntu yina kele lwata zina yina sambu yandi kele sambilaka na nzo-nzambi, mbala nkaka sambu yandi kele na bwala ya bachristu, mbala mosi yawu mene lwatisa yandi lele yaki “Muchristu.” Kusambi kati na nzo-nzambi mosi, kupesa bima na nge na bampofo, kuvandu na lulemfu na meso ya bantu kele sala ve nde nge kuma mbala mosi muchristu. Kukota nzo-nzambi kele salaka muntu kukuma muchristu ve, yawu kele bonso kukota na garage kele songisaka muntu kunata mutuka ve. Kukuma mosi ya bantu kele sambilaka na nzo-Nzambi to kukota lusambu na bantu yankaka na kupesa makabu na mpofo, to bima na nge na nzo-Nzambi kele kumisaka muntu muchristu ata na ndosi ve.
Bibiliya kele songisa beto nde mambote ya kimuntu kele sepedisaka Mfumu Nzambi ve sambu yandi yangalala na beto. Tite 3:5 kele tuba, “Kana yandi salaka yawu, ko kele ve sambu beto vandaka bisalu ya mbote ve. Yandi gulusaka beto sambu yandi vandaka na mawa sambu na kimuntu yina kaka yandi kupesaka beto, yawu yina beto feti yobisama na kubutuka ya mpa, kisongidila na yawu kele Mpeve santu feti kumisa beto mpembe.” Muchristu kele muntu mene luta na kubutuka ya mpa na nzila ya Mfumu Nzambi (Jean 3:3, Jean 3:7, 1 Pierre 1:23) yandi mene tula kundima na yandi na Yesu Christu. Ephésiens 2:8 kele tuba: “… kuguluka kele kimuntu ata fioti ve, yawu kele pesamaka na kundima, kimuntu kele na mfunu ata fioti ve, yawu kele kingolo - ngolo ya Mfumu Nzambi.”
Muchristu ya kiedika kuyamba na yandi kele na Yesu mpi na kisalu lutaka na kunlunsi, lufwa ya Yesu futaka mfuka, lufutumuku sumba yandi yamumvimba. Jean 1:12 kele tuba, “Bantu yankaka waka nsangu, kansi bayina yambaka yandi na ntima ya mumvimba, yandi kele kumisa muntu ya mpidiyina mwana ya Mfumu Nzambi.” Kidimbu ya muchristu ya kiedika kele luzolo ya bampangi mpi kusadila ndinga ya Nzambi (Jean 2:4, 10). Muchristu ya mukiedika kele ntete mwana ya Mfumu Nzambi, yandi mene butukaka na dibuta ya Nzambi, yandi yambaka luzingu ya kimakulu na nzila ya Yesu Christu.
Nge mene baka kiyeka ya kulanda Yesu kulandisa yina nge mene tanga? Kana yawu kele mpidiyina, tula diboko na (kifulu ya kuyamba Yesu bubu).
English
Kuvanda muchristu kele inki?


text:
Februari 17-23
KUYANTIKA 18-19
Nkunga 1 mpi Kisambu
Bangogo ya Luyantiku (Mun. 1)
BIMVWAMA YA NDINGA YA NZAMBI
“‘Zuzi ya Ntoto ya Mvimba’ Fwaka Sodome ti Gomore” (Min. 10)
Kuy 18:23-25—Abrahami vandaka ve ti badute nde Yehowa ke salaka ntangu yonso mambu ya mbote (w17.04 18 § 1)
Kuy 18:32—Yehowa tubaka nde yandi ta fwa ve Sodome ata bantu ya mbote kele kaka kumi na kati (w18.08 30 § 4)
Kuy 19:24, 25—Yehowa fwaka Sodome ti Gomore sambu bantu vandaka kusala mambu ya mbi (w10 1/11 26 § 12)
-
Timuna Sambu na Kusosa Bimvwama ya Kimpeve: (Min. 10)
Kuy 18:1, 22—Inki mutindu “Yehowa monikaka na” Abrahami mpi “bikalaka ti” yandi? (w88-F 15/5 23 § 5-6)
Kuy 19:26—Sambu na nki nkento ya Loti kumaka “dikunzi ya mungwa”? (w19.06 20 § 3)
Inki bimvwama ya kimpeve ya lutangu ya Biblia ya mposo yai nge ta sepela kutubila na yina me tala Yehowa Nzambi, kisalu ya kusamuna to mambu ya nkaka?
-
Lutangu ya Biblia: (Min. 4 to na nsi) Kuy 18:1-19 (th dilongi 12)
KUDIPESA NA KISALU YA BILANGA
Video ya Mvutukilu ya Mpa ya Ntete: (Min. 5) Disolo ti Bawi. Songa video mpi na nima yula bawi bangiufula yai: Inki mutindu nsamuni sadilaka mbote verse sambu na kuyantika disolo ti muntu? Inki mutindu yandi monisaka pwelele mutindu ya kusadila verse yango?
Mvutukilu ya Mpa ya Ntete: (Min. 3 to na nsi) Sadila mbandu ya disolo ti muntu. (th dilongi 6)
Mvutukilu ya Mpa ya Ntete: (Min. 5 to na nsi) Yantika ti mbandu ya disolo ti muntu.Na nima pesa mukanda Biblia Ke Longa Beto mpi beno tubila bifwanisu ya kele na lutiti 98. (th dilongi 9)
ZINGA MUTINDU BAKRISTU FWETE ZINGA
“Keti Nge Ke Bakaka Mambote na Mukanda Beto Fimpa Masonuku Konso Kilumbu?”: (Min. 15) Disolo ti Bawi. Songa video Beno Zola Ve Nsi-Ntoto (1Yn 2:15).
Kulonguka ya Biblia ya Dibundu: (Min. 30) jy kapu 104
Bangogo ya Nsuka (Min. 3 to na nsi)
Nkunga 2 mpi Kisambu


text:
BIMVWAMA YA NDINGA YA NZAMBI | ESTERE 1-5
Estere Tulaka Luzingu na Yandi na Kigonsa Sambu na Bansadi ya Nzambi
Estere monisaka lukwikilu ya ngolo mpi kikesa ntangu yandi nwaninaka bansadi ya Nzambi
Kumonana na ntwala ya ntotila kana bo me binga nge ve lendaka kutendula lufwa. Ntotila bingaka ve Estere na bilumbu 30 yina lutaka
Ntotila Asuerusi, yina bantu mingi ke bingaka Zeresesi I, vandaka nku kibeni. Kilumbu mosi, yandi pesaka ntuma nde bo zenga muntu mosi bitini zole mpi bo songa yo na bantu ya nkaka sambu na kukebisa bo. Asuerusi katulaka mpi ntotila-nkento Vashti na kiyeka na yandi ntangu yandi zitisaka ntotila ve
Yo lombaka nde Estere kudimonisa nde yandi vandaka Muyuda mpi kundimisa ntotila nde muntu yina ntotila vandaka kutudila ntima kusaka yandi


text:
ZINGA MUTINDU BAKRISTU FWETE ZINGA
Longa Kieleka
Yantika na Septembri, Mukanda ya Lukutakanu Luzingu mpi Kisalu na Beto ya Bukristu ta vanda ti mutindu ya mpa ya mbandu ya bangogo ya kukotila na masolo yina ta vanda ti ntu-diambu “Longa Kieleka.” Lukanu na beto ta vanda ya kubenda dikebi na kieleka mosi ya mfunu ya Biblia; beto ta sadila ngiufula mpi verse mosi sambu na kusala yo.
Kana muntu kumonisa mpusa, beto lenda bikila yandi mukanda mosi, to kusonga yandi video mosi ya jw.org sambu na kutula fondasio sambu na mvutukilu ya mpa. Beto fwete sala yonso na kuvutuka na nima ya mwa bilumbu sambu na kutubila mambu ya beto solulaka. Bangogo ya mpa ya kukotila na masolo mpi masolo ya bana ya nzo-nkanda ta katuka na mvutukilu yina kele na bakapu ya mukanda Inki Biblia Ke Longa Beto? Na mukanda yai, beto lenda zwa bangiufula ti baverse ya nkaka ya lenda sadisa beto na kusadila kaka Biblia ntangu beto ta sala bamvutukilu ya mpa to ta longuka ti muntu.
Nzila kele kaka mosi ya ke nataka na luzingu. (Mat 7:13, 14) Sambu beto ke solulaka ti bantu ya mabundu mpi ya bansi ya kuswaswana, beto fwete zabisa kieleka ya Biblia na mutindu yina ta benda dikebi ya konso muntu. (1Tm 2:4) Kana beto yikana ti masolo mingi ya Biblia mpi beto tomisa mayele na beto ya ‘kutendula ndinga ya kieleka mbote-mbote,’ beto ta vanda na kiese mingi mpi ta nunga na kulonga bantu kieleka.—2Tm 2:15.


text:
ZINGA MUTINDU BAKRISTU FWETE ZINGA
Ntete Tula Ngemba ti Mpangi na Nge—Inki Mutindu?
Yindula nde nge ke zinga na Galilea na bilumbu ya Yezu. Nge me kwenda na Yeruzalemi sambu na kusala Nkinsi ya Bisasa. Mbanza me fuluka ti Bakristu ya nkaka yina katukaka na babwala ya ntama kibeni mpi kwisaka kutala Yeruzalemi. Nge me sala nzietelo mosi sambu na kunata nkombo na tempelo sambu na kupesa dikabu na Yehowa. Ntangu nge me kuma, nge me mona tempelo me fuluka ti bantu ya nkaka yina ke zola mpi kupesa bimenga na bo. Nsuka-nsuka yo me kuma ntangu na nge ya kupesa nkombo na banganga-Nzambi. Na ntangu yina, nge me yibuka nde mpangi na nge kele ti makambu ti nge. Yandi lenda vanda na kati ya kimvuka yina ya bantu to na konso kisika yina na mbanza. Yezu ke tendula mambu yina nge fwete sala. (Tanga Matayo 5:24.) Inki mutindu nge lenda sala mambu yina Yezu tubaka mpi kutula ngemba ti mpangi na nge? Na bangindu yina kele awa na nsi, tula kidimbu na mvutu ya mbote.
NGE FWETE . . .
solula ti mpangi na nge kaka kana nge ke mona nde yo kele ti bikuma ya mbote yina lenda sala nde yandi vanda ve na kiese
sosa kusungika mabanza ya mpangi na nge kana nge ke mona nde yo ke yangisa yandi mingi
widikila mpangi na nge na dikebi yonso ntangu yandi ke tuba mpi ata nge ke bakisa yandi mbote kibeni ve, lomba ndolula na masonga yonso sambu na diambu ya nge salaka yina pesaka yandi mpasi
MPANGI NA NGE FWETE . . .
sosa lusadisu na bampangi ya nkaka na dibundu mpi kusonga bo diambu ya mbi yina nge salaka yandi
tubila nge na makasi, kusonga nge mambu yonso ya mbi yina nge salaka yandi mpi kulomba nge na kundima mbi na nge
mona kudikulumusa mpi bikesa yina nge me sala sambu na kukwenda kusolula ti yandi, mpi kulolula nge na ntima ya mvimba
Ata beto ke pesaka diaka ve bimenga ya bambisi na lusambu na beto, inki Yezu longaka na yina me tala kuvanda na ngemba ti bampangi mpi lusambu yina Nzambi ke ndimaka?


text:
1) KUSALA KO KUA MPANGI'AKU KESA MOMO MA KUZOLA KO BANKAKA BAKUVANGILA.
2) LEMVOKELA YE VILAKANA MAMBI MABAKUVANGILA MPANGI ZAKU MAKESA. YE YAMBULA MU TALA KU NIMA .
3) SIAMISA MPEVE YA MIKA MIA MBUA YA KIMPANGI YE YA NGUISANI.
4) SUNGIKA KADULU KIAKU KIAMBI KIETI TESA MPANGI ZAKU MASAKUBA.
5) VENA KITANTU TULA NGEMBA, VENA KETO TULA ZOLA, VENA NGANZI TULA MPE ZOLA, VENA MVITA TULA YENGE.
6) SINGA DIKANDA KANA WUNINGINI KA WULENDI TABUKA KO. I BONSO BOBO TUNA NUNGINA MU MVITA ZETO YE MU NZILA KONGO.
TUMAMA, SALA YE VULUSA.
BIKA LUSAKUMUNU LUA MFUMU NZAMBI'ETO AKONGO LUASIKILA MU BENO.
BUNDU DIA KINABI (Kongo Dieto 2734)
NTUMUA MASE
CHARGE DES BULLETINS D'INFORMATION DE BDK YE BDM


text:
32 Yai mambu yina katukaka na Yehowa mpi kwisilaka Yeremia na mvula ya 10 ya Sidikiya ntotila ya Yuda, disongidila, mvula ya 18 ya Nebukadenezare.*+2 Na ntangu yina basoda ya ntotila ya Babilone ziungaka Yeruzalemi, mpi bo kangaka mbikudi Yeremia na Kibansala ya Bankengidi+ na nzo ya ntotila ya Yuda.3 Sambu Sidikiya ntotila ya Yuda kangaka yandi+ mpi tubaka nde, “Sambu na nki nge ke bikula mutindu yai? Nge ke tuba nde, ‘Yehowa ke tuba nde: “Mono ta pesa mbanza yai na maboko ya ntotila ya Babilone, ebuna yandi ta botula yo,+4 mpi Sidikiya ntotila ya Yuda ta mona ve mpila ya kutina bantu ya Kaldea, sambu bo ta pesa yandi kibeni na maboko ya ntotila ya Babilone, ebuna yandi ta solula ti yandi mbunzu na mbunzu mpi ta mona yandi meso na meso.”’+5 ‘Yandi ta nata Sidikiya na Babilone, mpi yandi ta bikala kuna tii kuna mono ta tudila yandi dikebi,’ Yehowa muntu me tuba. ‘Ata beno ke landa kunwana ti bantu ya Kaldea, beno ta nunga ve.’”+6 Yeremia tubaka nde: “Ndinga ya Yehowa kwisilaka mono nde,7 ‘Tala, Anamele mwana ya Shalumi mpangi ya tata na nge ta kwisa kukutana ti nge mpi ta tuba nde: “Sumba kilanga na mono yina kele na Anatoti,+ sambu nge muntu kele ti nswa ya ntete ya kusumba yo diaka.”’”+8 Anamele mwana ya mpangi ya tata na mono kwisaka kukutana ti mono, kaka mutindu Yehowa tubaka, na Kibansala ya Bankengidi, mpi yandi tubilaka mono nde: “Pardo sumba kilanga na mono yina kele na Anatoti, na ntoto ya Benyamini, sambu nge kele ti nswa ya kubaka yo mpi ya kusumba yo diaka. Sumba yo.” Ebuna mono zabaka nde yo salamaka na kuwakana ti ndinga ya Yehowa.9 Yo yina mono sumbaka kilanga yina vandaka na Anatoti na maboko ya Anamele mwana ya mpangi ya tata na mono. Mono tesilaka yandi mbongo,+ bashekele* nsambwadi mpi mbongo kumi ya bibende.10 Ebuna mono sonikaka yo na mukanda ya ke monisa nde muntu me sumba kima,+ mono tulaka yo kashe, mono bingaka bambangi,+ mpi mono tesaka mbongo na bakilo.11 Mono bakaka mukanda yina ya ke monisa nde muntu me sumba kima, mukanda yina bo tulaka kashe na kulanda nsiku mpi mambu yina nsiku ke lombaka, mono bakaka mpi mukanda yina bo tulaka ve kashe,12 ebuna mono pesaka mukanda yina na Baruki+ mwana ya Neria+ mwana ya Maseya na meso ya Anamele mwana ya mpangi ya tata na mono, na meso ya bambangi yina tulaka maboko na mukanda yina, mpi na meso ya Bayuda yonso yina vandaka na Kibansala ya Bankengidi.+13 Ntangu yai mono songaka Baruki na meso na bo nde:14 “Yehowa ya makesa, Nzambi ya Izraele, ke tuba nde, ‘Baka mikanda yai, mukanda yai ya ke monisa nde muntu me sumba kima, mukanda yina bo me tula kashe mpi mukanda ya nkaka yina bo tulaka ve kashe, mpi tula yo na dibungu, sambu bo bumba yo ntangu mingi.’15 Sambu Yehowa ya makesa, Nzambi ya Izraele, ke tuba nde, ‘Bo ta sumba diaka banzo, bilanga, mpi bilanga ya vinu na insi yai.’”+16 Ebuna, mono sambaka Yehowa na nima ya kupesa mukanda yina na Baruki mwana ya Neria, nde:17 “O Yehowa Mfumu ya Kuluta Nene! Tala! Nge muntu salaka zulu ti ntoto na ngolo na nge ya nene+ mpi na diboko na nge ya kutandula. Kima mosi ve kele ya kuyituka kibeni sambu na nge,18 Muntu yina ke monisaka zola ya kwikama na mafunda ya bantu, kansi yina ke futaka kifu ya batata na* bana na bo,+ Nzambi ya kieleka, Muntu ya nene mpi ya ngolo, yina zina na yandi kele Yehowa ya makesa.19 Nge kele nene na yina me tala bandongisila* mpi ngolo na bisalu,+ nge muntu yina meso na nge ke talaka banzila yonso ya bantu,+ sambu na kupesa konso muntu na kutadila banzila na yandi mpi mambu yina yandi ke salaka.+20 Nge salaka bidimbu mpi bimangu na insi ya Ezipte, yina me zabanaka tii bubu yai, mpi na mutindu yina nge me kudisadilaka zina na Izraele mpi na kati ya bantu,+ mutindu yo kele bubu yai.21 Mpi nge basisaka bantu na nge Izraele na insi ya Ezipte, ti bidimbu, ti bimangu, ti diboko ya ngolo mpi ya kutandula, mpi ti bisalu ya ke pesa boma.+22 “Na nima nge pesaka bo insi yai yina nge zengaka kieleka na kupesa na ba-nkaka na bo,+ insi yina miliki* ti bwiki+ kele mingi.23 Bo kotaka mpi bo bakaka yo, kansi bo lemfukaka ve na ndinga na nge mpi bo zitisaka ve nsiku na nge. Bo salaka ve mambu yonso yina nge songaka bo na kusala, yo yina nge salaka nde bampasi yai yonso kubwila bo.+24 Tala! Bantu me kwisa kusala mwa bangumba sambu na kubotula mbanza,+ mpi sambu na mbele ya bitumba,+ nzala, mpi kipupa,*+ mbanza yai ta bwa kibeni na maboko ya bantu ya Kaldea yina ke nwanisa yo; mambu yonso ya nge tubaka me salama, mutindu nge ke mona ntangu yai.25 Kansi O Yehowa Mfumu ya Kuluta Nene, nge me songa mono nde, ‘Sumba kilanga na mbongo mpi binga bambangi,’ ata bo ta pesa kibeni mbanza na maboko ya bantu ya Kaldea.”26 Ebuna ndinga ya Yehowa kwisilaka Yeremia nde:27 “Tala, mono kele Yehowa, Nzambi ya bantu yonso.* Keti kele ti kima mosi ya kuyituka kibeni sambu na mono?28 Yo yina, Yehowa ke tuba nde, ‘Tala mono ke pesa mbanza yai na maboko ya bantu ya Kaldea mpi na maboko ya Nebukadenezare* ntotila ya Babilone, ebuna yandi ta botula yo.+29 Mpi bantu ya Kaldea yina ke nwanisa mbanza yai ta kota mpi ta tula yo tiya mpi bo ta yoka yo+ kumosi ti banzo yina na zulu ya baludi na yo bo pesaka bimenga na Baale mpi bo tiamunaka makabu ya malafu sambu na banzambi ya nkaka sambu na kupesa mono makasi.’+30 “‘Sambu bantu ya Izraele mpi ya Yuda me sala kaka mambu ya mbi na meso na mono, katuka kileke na bo+ tii kuna; bantu ya Izraele ke landa kupesa mono makasi na kisalu ya maboko na bo,’ Yehowa muntu me tuba.31 ‘Sambu mbanza yai, katuka na kilumbu yina bo tungaka yo tii bubu yai, yo kele kaka kima ya ke pesaka mono makasi mpi nganzi,+ yo yina bo fwete katula yo na ntwala ya luse na mono,+32 sambu na mambu yonso ya mbi yina bantu ya Izraele mpi ya Yuda me sala sambu na kupesa mono makasi—bo, bantotila na bo,+ bamfumu na bo,+ banganga-nzambi na bo, bambikudi na bo,+ mpi bantu ya Yuda ti bantu ya Yeruzalemi.33 Bo landaka kupesa mono mikongo na bo kansi baluse na bo ve;+ ata mono mekaka kulonga bo mbala na mbala,* muntu mosi ve vandaka kuwa sambu na kubaka ndola.+34 Mpi bo tulaka biteki na bo ya nzanzi na nzo yina kele ti zina na mono, sambu na kukumisa yo mvindu.+35 Diaka, bo tungaka bisika ya kunanguka ya Baale na Muwanda ya Mwana ya Inomi,*+ sambu na kuyoka* bana na bo ya babakala mpi ya bankento na tiya sambu na Moleki,+ diambu yina mono songaka+ bo ve mpi yina me kwisilaka mono ntete ve ata fioti na ntima* na kusala diambu ya nzanzi ya mutindu yai, ebuna bo nataka Yuda na kusala disumu.’36 “Yo yina, yai mambu yina Yehowa Nzambi ya Izraele ke tuba sambu na mbanza yai ya beno ke tuba nde bo ta pesa yo na maboko ya ntotila ya Babilone na nsadisa ya mbele ya bitumba, ya nzala, mpi ya kipupa,37 ‘Mono ta vukisa bo katuka na bansi yonso yina mono panzaka bo na makasi na mono, na nganzi na mono, mpi na makasi na mono ya ngolo,+ ebuna mono ta vutula bo na kisika yai mpi mono ta bika nde bo zinga na lutaninu.+38 Bo ta vanda bantu na mono, mpi mono ta vanda Nzambi na bo.+39 Ebuna mono ta pesa bo ntima mosi+ mpi nzila mosi sambu bo wa mono boma ntangu yonso, sambu na mambote na bo mosi mpi mambote ya bana na bo.+40 Mono ta sala kuwakana ya mvula na mvula ti bo,+ nde mono ta yambula ve kusadila bo mambu ya mbote;+ mpi mono ta tula boma na mono na bantima na bo, sambu bo yambula mono ve.+41 Mono ta yangalala sambu na bo sambu na kusadila bo mambu ya mbote,+ mpi mono ta kuna bo ngolo na insi yai,+ na ntima na mono ya mvimba mpi na moyo* na mono ya mvimba.’”42 “Sambu Yehowa ke tuba nde, ‘Kaka mutindu mono me natila bantu yai mpasi yai yonso ya nene, mutindu mosi mpi mono ta natila bo mambu yonso ya mbote* ya mono ke sila bo.+43 Mpi bo ta sumba diaka bilanga na insi yai,+ ata beno ke tuba nde: “Yo kele ntoto ya mpamba ya me konda muntu mpi mbisi, mpi bo me pesaka yo na maboko ya bantu ya Kaldea.”’44 “‘Bo ta sumba bilanga na mbongo, bo ta sonika mpi ta tula kashe na mukanda ya ke monisa nde muntu me sumba kima, mpi bo ta binga bambangi na ntoto ya Benyamini,+ na bisika yina kele na nziunga ya Yeruzalemi, na bambanza ya Yuda,+ na bambanza ya ntoto ya bangumba, na bambanza ya ntoto yina kele na ndambu ya nsi,+ mpi na bambanza ya sudi, sambu mono ta vutula bantu na bo yina bo nataka na kimpika,’+ Yehowa muntu me tuba.”
Banoti na nsi ya lutiti
^ Na kisina, “Nebukadrezare,” mutindu ya nkaka ya kusonika yo.